Ngatainu Tuanbia ( Aw In Ngaih Khawh Si Cang ) – Vaurawng\nNgatainu Tuanbia ( Aw In Ngaih Khawh Si Cang )\nPosted By: vaurawng.com January 2, 2020\nPu Pa tuanbia -Ngatainu ,A ngai zuam mi nih ka ngaih khawh asi , Nan ruahnak le nan hmuh ning zong comment tial khawh a si , Cun Share zong in kan bawm ve uh , kan i lawm !\nHlan lioah khua pakhat ah nufa an rak um. A fanu a min ah Nga Tai tiah a auh. Nga Tai cu aa dawh tuk ah hin a hmutu paoh nih a duh lotu an um lo, zoh an rak cim kho hrim lo.Mikip nih an dawt, a pumrua ?hat le a tungtai aa rem pinah a hmaithlak hrim hi a rak i dawh tuk ti a si. A mitmu hrimhrim hi ?hipum fang dawh in aa dawh i a mit au hi zingni ceu bang a rak i dawh ti a si.A samthlai nih le rem zia, rem zia, a ziaza nih le ?ha kaw, nu sinak a tlinh pinah a aw a nem i a pawngkam a ummi paoh nih an lawmh dih tawn ti a si.\nKum khat cu ruahpi a sur ciammam i a han kho ti lo. A fak chin lengmang i ti kha a lian thluahmah i an inn le an lo zong kha aphum thluahmah.Mi vialte kha an inn an lo chuah taak in ti nih a phak rih lomi tlang cungah an kai dih. A kai kho lomi cu ti nih a phum hna i an thi len cang. Ti cu a ?hang chin lengmang i tlang cu phum dih a timh cang.Saram pawl zong tlangsannak cu an hun panh cio. Minung le sa?il saram hna cu tlang a sannak bik ah cun an i sual len hna. “Zeidah a cang hnga?” tiin zapi cu khuaci mui in an ?ap, an ai, an hram len.Ti cu a ?hang chin lengmang i “Tai, Tai, Tai” tiah Nga Tai min chim pah in tlangpar cu a hun naih chin lengmang. Ti aw thawng cu an theih tikah “Ti nih hin Nga Tai hi a duh caah a si ko,” tiah an ruah.\nA sam pakhat an phawi i ti lak ah an thlak. “Tai” a ti i ti cu tlawmpal a hung zor. Asinain a rauh hlan ah a hung ?hang ?han. A angki an thlak ?han. “Tai” a ti i ti cu a hung zor deuh nain “Tai, Tai” a ti i a hung ?hang chinchin ?han ai. Cu ticun Nga Tai sam le thilri le a hnipuan cu an thlak dih cang.Ti cu “Tai, Tai” a ti ?han i tlangah a hung kai chin lengmang. Khuakhan awk an hngal ti lo i a donghnak ah mi vialte thihnak cha cun minung pakhat thih a ?ha deuh lai an ti i Nga Tai cu thlak an timh.Asinain a nu nih, “Kanmah sual ruangah kan tonmi a si ?ung lo, zeiruang ah dah ka fanu theng cu kan thlak in kan thih ter lai,” a ti i a siang lo. A fanu cu fekte in a tlaih i zapi he an i chut len, a donghnak ah an chuh khawh i Nga Tai cu a ?ah a ai bu in tilian ahcun an hun paih.\nTilian chungah cun Nga Tai cu a hung pil zuahmah. A nu nih a ?ah bu le a hram buin, “Ka fa dawt sian lo Nga Tai aw… nang ngami ah hung i cang law,” tiah a cah ta, ti a si. Nga Tai cu tilian nih a hun khuh a hun zual i ti chungah cun a pil zuahmah i ti zong a ?um zuahmah i a hlan kel te a si ?han, ti a si.Nga Tai cu a nu bia bang ngami ah a cang taktak. Cucaah ngami cu minung bantuk in hnuk a ngei i taw zong a a ngeih venak a si an ti. Nga Tai nu cu a lung a leng tuk. A fanu zun in a zaw zungzal, ti a si.A fanu zun cu a tuar i ei le din zong zuam lo le ?uan zaang tlung loin a um. Mitthli he fing le tlang kip a cul tawn. Aa chokvak lengmang i tlangsang kip hin khua za a cuan tawn.A umhar le a lunglen celh loah thiam tal ka baang lai a ti i thiam ?ial baannak dingah tlangsang le tlangdawh a kawl i a donghnak ah tlangdawh ngai pakhat a hmuh i cuka cun thiamtah aa thawk.\nThantlang peng Khualhringtlang chungah tlangsang ngai pakhat a um i, cu tlang cu “Ngatainu Tlang” tiah atu tiang auh a si. Pupa chan ahcun Nga Tai Nu thiam ruak zong a rak um, an ti. Nga Tai Nu Tlang cun thiam a tak i Falam peng Ramthlo khualu Zinghmuh tlang ahkhin a thiam tlang a rak sih.Nga Tai nih a nu thiam a tah le a lunglen kha a theih tikah minung in a hunglang i a nu cu a hung veh tawn, ti a si. A nu sin a phanh tikah a tai tang cu nga a si i a tai cungcu minung a si.Minung bantuk in minung sinah um awk a ?hat lo caah caan sau um loin ti chungah a kir ?han tawn. A nu a thih hnu zongah Nga Tai cu tlang ah a kai tawn i a nu um tawnnak kha lungleng le ngaihchia in a rak cul tawn.\nKha ti tlang i a kai kha minung nih an hmuh tawn i ngaknu dawh tuk a si fawn. a tai tang nga a si fawn tikah a hmumi kip an khuaruah a har i a min ah Ngatainu tiin an auh colh ti a ti.\nLeeds United Vs Liverpool LIVE [ 1:30 AM ]


Breaking News: Chin Ramkulh Cozah Nih Hmawngtlang Khua Thlang Lam Cawh A Timh Mi Hmawngtlang Khuami Nih An Kham Hna – Chin 11 News\nBreaking News: Chin Ramkulh Cozah Nih Hmawngtlang Khua Thlang Lam Cawh A Timh Mi Hmawngtlang Khuami Nih An Kham Hna\nPosted By: Chin News May 5, 2020\nChin Ramkulh Cozah lamsul lei Minister hruainak in Hmawngtlang khua thlang ah lam(pa-lah-kah lamthing) lam a thar in cawh than ding mi cu May 5 ah Lan-thu (10) nih cawh an timh i Hmawngtlang khuami nih cawh lo ding in an kham hna tiah thawng kan theih.\nHi lam cawh ding mi cu 2019-2020 tangka kum ah Myanmar ram Cozah nih Ramkulh Budget in cawh ding in a hnatlak pi cang mi a si i Hmawngtlang khuami nih duh lonak ca an rak tial ca ah an thawk kho lo. Cu kong ah Lautu, Mara, Zotung le Zophei Mino hna nih cu lam cu cawh than ding in Cozah sin ah ca an tial ve ca ah Cozah lei nih lam cawh an i thawh than i atu bantuk an rak kham hna hi a si tiah kan theih.\nHi lam kong he pehtlai in Lautu, Mara, Zotung, Zophei Mino hruaitu Pa Lian nih, “Hi lam hi Lautu, Mara, Zotung, Zophei ca ah a biapi taktak mi lam a si. Cu lawng hmanh si lo in Paletwa lei tiang ca zong ah a tha hnem mi lam a si. Lautu, Mara, Zotung, Zophei kan pale tampi nih zapi ca ah a tha lai ti in hmun 4 hi Cozah sin ah an rak hal. Cu chung in hmun 2 hi budget pek kan si cang. Tisen le Palang tiva kar cu 75% an lim cang. Hi lam an hal mi hi Hmawngtlang khua an huat ruang ah si lo in zapi ca ah a tha hnem lai ti in an hal mi a si ca ah Mino zong nih biatak tein kan dirpi. Cucaah Chin Ramkulh Chief Minister sin ah lam cawhpiak ding le security lakpiak ding in kan hal. Asinain lam cawh thawk an timh tik ah Cozah lei nih Security lakpiak a um lo,” tiah DVC ah a chim.\nHmawngtlang khuami nih hi lam cawh ding an duh lonak a ruang cu leikuang le dum a rawk lai tiah duh lonak ca Cozah sin ah an rak tial. Cu kong ah Lautu, Mara, Zophei lam committee nih Cozah sin ah ca an rak tial than i Cozah lei nih chekhlatnak an tuah. Cu chekhlatnak an tuah mi ah Leikuang a rawk ding a um lo. Tilu hor tuah ding zong ah Leikuang a hnursuan ding mi a um lo tiah an hmuh.\nHi lam cawh nak ah Lautu, Mara, Zotung, Zophei aiawh in a kal mi mino pakhat nih, “ Lam cawhnak hmunhma kan phanh hlan ah lampialnak in an kan bawh i nan kal kho lo an kan ti. Hi lam cu Hmawngtlang khuami kan thih dih hnu lawng ah nan cawh khawh lai an kan ti. Mino lei nih a thatnak in kan chimh hna nain a tlamtlin lo ca ah kan kir than,” tiah DVC ah a chim.\nLautu, Mara, Zotung, Zophei Mino le lam committee aiawh in minung 10 an kal i Hmawngtlang khuami nih an kham hna ca ah an kir than. Lam cawhnak ding ah hri zam aa tim mi Lan-thu-10 zong an kir than ve tiah kan theih.\nHi lam cawh nakding ah Cozah lei nih budget sing 2800 leng a pek cang mi a si i tangka kum a cheu a luan cang ca ah hi lam a rannak in an thawk lo ahcun budget khirh than a si lai tiah Cozah lei tuanvo ngeitu sin in thawng kan theih.\nChin Ramkulh Cozah nih Hmawngtlang khua thlang lam cawh a timh mi Hmawngtlang khuami nih an kham hna===========================================================Chin Ramkulh Cozah Lamsuul lei Minister hruainak in Hmawngtlang khua thlang ah lam (Pa-la-ka lamthing) lam a thar in cawh than ding mi cu May 5 ah Lan-thu 10 nih cawh an timh i Hmawngtlang khuami nih cawh lo ding in an kham hna, tiah thawng kan theih. Hi lam cawh ding mi cu 2019-2020 tangka kum ah Myanmar ram Cozah nih Ramkulh Budget in cawh ding in a hnatlakpi cang mi a si. Hmawngtlang khuami nih duhlonak ca an tial ca ah an thawk kho lo. Cu kong ah Lautu, Mara, Zotung le Zophei Mino hna nih, cu lam cu cawh than ding in Cozah sin ah ca an tial ve. Cucaah Cozah lei nih lam cawh an i thawh than i hi bantuk im an rak kham hna hi a si, tiah kan theih.Hi lam kong he pehtlai in Lautu, Mara, Zotung le Zophei Mino hruaitu Pa Lian nih, “Hi lam hi Lautu, Mara, Zotung le Zophei ca ah a biapi taktak mi lam a si. Cu lawng hmanh si lo in Paletwa lei tiang ca zong ah a thahnem mi lam a si. Lautu, Mara, Zotung le Zophei kan pale tampi nih zapi ca ah a tha lai, ti in hmun 4 hi Cozah sin ah an rak hal. Cu chung ah hmun 2 hi budget pek kan si cang. Tisen le Palang tiva kar cu zatuak 75 an lim cang. Hi lam an hal mi hi Hmawngtlang khua an huat ruang ah si lo in zapi ca ah a thahnem lai, ti in an hal mi a si ca ah Mino zong nih biatak tein kan dirpi. Cucaah Chin Ramkulh Cozah Chief Minister sin ah lam cawhpiak ding le security lakpiak ding in kan hal. Asinain lam cawh thawk an timh tik ah Cozah lei nih Security lakpiak a um lo,” tiah DVC ah a chim. Hmawngtlang khuami nih hi lam cawh ding an duhlonak a ruang cu leikuang le dum a rawk lai, tiah duhlonak ca Cozah sin ah an tial. Cu kong ah Lautu, Mara le Zophei lam committee nih Cozah sin ah ca an tial than i Cozah lei nih chekhlatnak an tuah. Cu chekhlatnak an tuah mi ah Leikuang a rawk ding a um lo. Tilu hor tuah ding zong ah Leikuang a hnursuan ding mi a um lo, tiah an hmuh.Hi lam cawhnak ah Lautu, Mara, Zotung le Zophei aiawh in a kal mi mino pakhat nih, “Lam cawhnak hmunhma kan phanh hlan ah lampialnak in an kan bawh. Nan kal kho lo an kan ti. Hi lam cu Hmawngtlang khuami kan thih dih hnu lawng ah nan cawh khawh lai, an kan ti. Mino lei nih a thatnak in kan chimh hna nain a tlamtlin lo ca ah kan kir than,” tiah DVC ah a chim. Lautu, Mara, Zotung, Zophei Mino le lam committee aiawh in minung 10 an kal i Hmawngtlang khuami nih an kham hna ca ah an kir than. Lam cawh nakding ah hri zam aa tim mi Lan-thu-10 zong an kir than ve tiah kan theih. Hi lam cawh nakding ah Cozah lei nih budget tangka Kyat sing 2,800 leng a pek cang mi a si i tangka kum a cheu a luan cang ca ah hi lam cu rianrang tein thawk lo ahcun budget khirh than ding a si, tiah Cozah lei tuanvo ngeitu sin in thawng kan theih.\nPosted by Democratic Voice of Chin-DVC on Tuesday, 5 May 2020


Kah Dohnak Ah Thawng Thei Fiang A Si - News and Media\nKahdohnak voi 4 a chuak i ralhrang lei in 34 an thi 20 nak tlawmlo nih hliam an tuar. 1-9 BIANGREITHLEP CHINRAM KAHDOHNAK AH RALHRANG 60 LENG AN THI CHINLAND RALKAP 8 AN NUNNAK LIAM. Lawngtlai, 13 Biangreithlep 2022 : 1. Chinland ralkap cawlcanghnak hmun ah ralhrang le Chinland ralkap CNA, CDF Thantlang, CDF Zophei, CNDF hna i fonh in 3-5 Biangreithlep 2022 ah kahdohnak voi 4 a chuak i ralhrang lei in 34 an thi 20 nak tlawmlo nih hliam an tuar.\nKahdohnak a chuahnak hmun hi Hakha le Falam kar motor lamcung Ramthlo, Tlangzar, Țaal kar ah a si i, Hakha in Kalay lei ah kal a timmi motor 27, tank 2 ( minung thazaang 15) ralhrang cu mizapi ralkap fonh nih an kah hna. Ralhrang nih ramkhel thongtla (15) hna cu ralphaw ah an hman hna hlei ah Ramthlo khua inn (10) Tlangzar khua UPC biakinn telh in inn (16) an khangh.9 Biangreithlep 2022 ah Falam in Kalay lei ah an kal than i CNDF nih bomb in an puah hna i ralhrang (4) an thi.\nChin ramkulh Matupi in Mindat lei ah a thawhmi ralhrang cu 7-8 Biangreithlep ah CDF Mindat nih mengtung (13, 17, 18) ah voithum an kah hna i ralhrang 30 tlawmlo an thi hliamtuar mi an tam. 3 – 6 Biangreithlep tiang Hakha-Falam kar kahdohnak ah Chin National Army (4) CDF-Thantlang in (4) nih miphun le ram caah an nunnak an pek.Crd-The Lai Ram Times\nCNF / CNA Hi Um Hna Hlah Sehlaw


Elon Musk Mirum pa kong: Tutan cu tawi deuh ngai in ka rak tialmi asi caah a dih tiangin rel khawh rak i zuam te hrim law. – Lai Lungrawn Post\nElon Musk Mirum pa kong: Tutan cu tawi deuh ngai in ka rak tialmi asi caah a dih tiangin rel khawh rak i zuam te hrim law.\nAugust 9, 2020 admin Theihtlei\nElon Musk cu June 28, 1971 kum ah Pretoria, Transvaal, South Africa ah achuakmi pa asi. Kum 2002 in US Citizen alak I tutiang US ah aum rihmi asi. Apa hi Canadian, a nu South Africa hna chungin a chuakmi asi. Kum 2020 I angeihmi cu 69.8 Billion USD asi. Tutiang ah Vawkhat hmanh sunghnak atong bal rih lomi cu, zeihmanh arak I tim rih lomi an si tinak asi tiah Min thang Albert Eihstein nih a rak timi bia: If you’ve never failed, You’ve never tried anything New: Elon Musk a ngeihmi hna cu SpaceX, Tesla, PayPal, Zip2, an si. Tulio a tuahmi cu Minung kan thluak le Minung ruahnak fonh ding timi hi asi. Hii an lim tik ahcun alet in minung kan thil tuah duhmi hi tuan ah kan lim khawh lai ti asi.\nSunghzatlaknak na ton bal cang ahcun, nang cu zuamnak ah na rak I tel bal cang tinak asi. Zeiruang ticun, Tulio kan Vawlei ah Mirum Cazin ah arak I telmi Mi minthang pa Elon Mask cu amah I zuamnak ruangah teinak nganpi ahmuhmi cungah Vawlei mipi nih thangthatnak a thongmi asi. Elon Mask cu sungh zatlaknak vial te chungin teinak ahmuh caah a min athan khunnak cu asi. Zeiruang dah hitluk in teinak hi a hmuh ti cun, aluancia caan ah rel cawk lomi sunghnak chung in atonmi tete nih khan thazaang tampi an rak pek caah tubantuk in Teinak lianpi hi arak hmuhmi cu asi.\nAtu ahcun Vawlei minthang ah arak I telmipa cu, Nike ah rian asawk nain arak ngah kho lo. Culawng hmanh si loin, amah pumpak hrim nih arak dirhmi Zip2 Company in CEO arank zong in phuah a rak tong balmi asi. Culawng hlah ee amah I tuahmi PayPal company in CEO rank in phuah zong atong rih fawn. Kum 2002 ah amah I dirhmi SPACEX a company zong hi an khar dengmang tiangin arak tong rih. SpaceX cu May 30,2020 ah International space station ah khan Van le Vawlei ah thilnung hna aum maw? Minung hna um khawh asi maw tiah hlathlai ding ah an thlah I August 02, 2020 ah dam tein Atlantic Rili cungah an rak tum than cang. Zei pawl dah an kan port timi cu hnu deuh ah an kan thanh te Theo lai. Elon Musk cu sunghzatlaknak tampi hna chungin cawn awk tampi hna kha thazaangah I lak thiam in hmailei kan teinak lianpi ah chuah ter khawhnak dingah akan chimhmi hna phun 5 hna cu atanglei hna hi an si. Lessons from Elon Musk: Vawlei ah Mi minthang le thil khuaruahhar aser khomi hna asimi Thomas Edison, Nikola Tesla, Albert Einstein le Elon Musk hna an thil tuahmi hi hmailei caan saupi tiangin rinhchanh awk an si rih hrim ko lai timi cu al awk tha lo hna an si. Cu bantuk cun Elon Musk nih atonmi chungin teinak a hmuhnak hna phun 5 cu atanglei hna hi an si.\n1. Turn Your Failure into Opportunity: Sunghnak na rak tonnak hna kha caantha ah hman khawh I zuam: Elon Musk cu Sipuaizi lei zongin athiam ngaimi asi hlei ah Vawlei fimthiamnak ( scientist) lei zongin mi minthang pakhat zong asi. Apa cu South Africa mi asi I anu cu Canadian mi asi. Angakchiat lio ah hin Pretoria, South Africa ah a rak thaangmi asi. Kum 1997 ah hin University of Pennsylvania ah Sipuazi degree in sianginn adih mipa asi. Mah lio ah hin Internet Company anganbik asimi Netscape ah rian arak sawk nain in rian pek cu chim lo, zei thawng hmanh thanh arak tong lo.Nain I lungsak loin amah pumpak theng tein ava kal in asawk than zongah a hmu hlei fawn hoi lo. Global Link Information Network (Zip2) cu kum 1995 ah a upa asimi Kimbal Musk he US$ 6,000 hram bunh in an rak dirh. Elon Musk cu Netscape company nih rian an pek duh lo caah Zip2 company cu 1999 kum ah Tree millions in an rak zuar. Cu Zip2 Company azuar dih in PayPal online in Phaisa peknak zong cu an tuah than rih. Arak thawk lio ahcun, thil tha lo ngai in an rak ruah nain, tuni ahcun Vawlei Minung 230 Millions nih kan hmanmi company tha ngai ah arak I chuah ko cang.\nElon Musk kha Netscape in rian rak hmuh sehlaw, asi lo ah rian arak hmuh lomi nih khan lungrawhnak rak ah rak I lak sehlaw tuni ah hibantuk minthannak hi arak hmu lai lo.\nCuve bantuk cun nang zong sunghnak he na chiah lio le na ruahnak bantuk in thil a rak kal lo caan arak tampi kho men ko lai, Mah bantuk caan lio ah khan um sawh loin le lungrawhnak ah hman loin, Teinak hmuh dingin I zuam kha arak herh ngaimi asi.\n2. Have a Backup Plan: Thabik in na zuam lio cuahmah lio caan zongahh sunghnak nih an phak khawh ve caah, Timlamhnak kha rak I ngeih cia ding arak herh. Elon Musk cu Kum 2002 ah SpaceX timi Thlapa cung kainak caah SS$ 100 millions dih dingin timtuahnak arak ngeimi cu Millions $900 dih in Thlapa cungah Rocket cu athlah nian teinak arak hmu kho lo. Nain timhtuahnak arak ngeih cia cang bantuk khan avui hnihnak ahcun Teinak lianpi cu arak hmuh than ve ko. Khakha vuikhatnak ah teinak ka hmuh lo sual ah tiah timtuahnak arak ngeih chungmi nih khan teinak ahmuh termi asi tiah ti khawh asi.\nKannih Mino tha zongnih Company pakhat kan tuah tik ah kan ngeihchunhmi phaisa le kan caan hna tampi pek in kan rak thawkmi mi nih an vun duh saling hna ah phaisa hna kan ngeih tilo ruangah lungdong in company hna tuah kho lomi hna an rak um ton hna. Cubantuk cun Rian pakhat kan thawk cang lai ti ahcun, Elo Musk a vuikhatnak ah teinak rak hmuh hman hlahsehlaw ralrin tein arak I timh ciami nih avui hnihnak ah teinak ahmuh sakmi kha kan I cawn awk cu asi. Nangmah tein hnu lei in bawm chantu na ngeih lo hmanh ah network an tuah piak kho ding i ngeih kha arak herhmi asi.\n3. Practice integrity and account ability: Dinfel tein um aherh: Na rian kha tha tein tuanvo lak aherh. Vawlei Minung hna hi ngandamnak caah biapi in aruah caah Gasoline in Motor kan hmanmi hna cu hrial in Electric thazaang in akal khomi Motor hman dingah ruahnak arak chuah. Nan theih bantuk in thilthar tuahnak cah cun phaisa tampi hi an rak dih ton caah, cu tluk dih dingin phaisa hram arak ngei ve lo. Cu caah American Cozah sin in UU$ 400 millions cu akarh pek dingin arak cuai hna. Cu tik ngamh ngai in atuahmi Electric Motor company cu khuaruahhar tak in Hlawhtlinnak arak hmuh ko. US Cozah sin Phiasa akarh in kum 10 chungah cham dingin an rak tuahmi zong cu kumkhat ah acham than khawh dih hna. Khati tuan tein acham khawhnak aruang cu leibaa kha tuan tein cham khawhnak ding rian nganpi ka ngeih tiah aruahmi le tuan duhnak thinlung arak ngeihmi nih khan teinak arak pekmi hna cu an si. Cuti atuan khawh caah a company zong cu Phaisa in cawk khawh lo dingmi Minthatnak zong cu arak hmuhnak asi ve.\n4. Welcome constructive Criticism: Minih Soiselnak hna kha thiltha in ruat: Elon Musk zong cu TESLA Motor car engineer pawl hna he Biahalnak angeih hna ah hin, ahal hmasa mih hna cu Motor hi athat lonak zeital aum maw tiah ahal hmasa ton hna. Hi Mortor kong ahal hna ahhin, athatnak hal loin, azei zawn dah athat lonak le chap aherhnak lawng kha ahal tik hna ton hna. Cu tik ah athat lonak zawn le aherhnak zawn kha tha tein an remh caah minthatnak zong cu an rak hmuh tonnak asi. Kum 2018 kum ah Tesla Motor arak hmang vemi pakhat nih cun, hi Motor hi kan ruahnak tluk cun atha lo ee tiah ara soisel ve. Cu tik ah Elon Mask nih cuti an Motor an soiselnak cu thangchiatnak ah ruat hin loin, tha tein a cohlan hna I an soiselnak zawn cu tha tein an remh ve tik ah an thil tuahmi cu that chin lei aphan. Cu tik ah an thil tuahmi arak soisel pa sin khan thiltha achuah ternak ah thazaang an I lak khawh chin hna. Cuti an remh hnu cun Kum 2018, August thla in an tuah mi Tesla Motor car cu North America ah an zuar khawh bikmi Motor ah arak I chauhnak zong asi tiah an ti. Cu kum ah an zuarmi in an hmuhmi cu $93 millions man an rak zuar khawh ti asi.\nHi zawn ahhin Elon Musk athil tuahmi hi cawn awk thlak ngai in ka hmuh. Mi nih soiselnak hi cohlan khawh awk ngai in cun arak fawimi cu asi hrim lomi asi. Nain Mi thancho aduhmi hna nih cun thiltha chuahnak tu ah an rak herhmi soiselnak pakhat ah an ruahmi asi ve.\n5. Never Ending Effort: Zuamnak cu zeitik hmanh ah adir bal lo: Elo Musk timi pa hi cu chunmang thatha he khua aruat pengmi pa asi. Achunmang tampi hna zong cu atak in arak tuahtu pa zong cu asi. Nain arak tuah ciami thil hna cung lawng khan I lunghmuih loin, zei thil thar dah ka tuah lai, zeitindah ka tuah khawh lai tiin khuaruahnak angei pengmi pa asi. Cu hna lak ah ka duh ngaimi pakhat cu Minung kan thluak (Brian) le kan khuaruahnak hi ifonh khawnak hi asi. Cucu tuah khawh asitak ahcun, Minung kan khuasaknak he alet in atleng kho te hrim lai timi hi asi. Cutin Elo Musk cu idinh caan ngeih loin khua ruahnak angeih pengmi le thil a tuahmi hna hi Mino hna nih kan I cawn awk ngai asi. Miteimak hna hi Teinak an rak hmuh hlan ah sunghnak an rak ngei cio, nain an rak tonmi sunghnak hna tu khan thazaang an I lakmi nih hin kannih hna zong thazaang kan I lak cio ve ding hrim kan si. Tanghra kum 5 sungh kha I teiter lo ding le, Tanghra aung kholo nih rum khawh tuk arak simi hna zong hi thazaan I lak cio hna si. Kannih Chinmi hna zong nih Mi tei aduhmi nih cun minak in kan colcangh deuh ahau timi hi kan thisaa chungah I ciah ter ve. A chunchun, azanzan In aa seh chihmi Chinmi phun si va cang hna si tiah sawm buin….


Tuikuk miphun nih YMA dirh an timh I Lushai Mizo nih an sianh hna lo – Hakha Cherry\nTuikuk miphun nih Young Mizo Association YMA bu dirh an timh nain Lushai Mizo miphun nih an sianh hna lo,tiah November 12 thawng kan theih.\nRaalzamnak in a rak kir tthan I Dinthar khua Lunglei peng Mizoram ah a ummi Tuikuk chungkhar 65 nih nih chiattthat zohnak ah YMA bu dirh an timh i Tlabung YMA sinah an hal I dirh an timhmi cu,Tlabung khua YMA nih an sianh hna lo,tiah kan theih.\nTlabung nih YMA dirh an sianh lo hna hnu ah branch siloinsection tal kan dirh ter u, tiah Tuikuk nih an hal tthan hna an ti.Lushai pawl nih an sianh hlei hna lo,Mizo pawl nih cun,nan mah Tuikuk buu dirh ve ko u,miphun thil a si caah kan siang lo an ti hna, tiah kan thei.\nHi kong he pehtlai in Tuikuk miphun hna hi Mizoram ah kan himlo tiin Tempura ah ralzaam an si. Caan zeimaw chung an um hnu ah, India Cozah nih Mizoram Cozah rak hruai hna,tiah fial in, a hruai tthanmi hna an si,tiah kan theih.Credit-L L B Channel


Uico ralhrang nih Mindat mipi Vanlawng in an kal hnaw cang hi tih a nung cang ko – Lai Lungrawn Post\nUico ralhrang nih Mindat mipi Vanlawng in an kal hnaw cang hi tih a nung cang ko\nJuly 21, 2021 July 21, 2021 admin Thawngpang\nMindat Ca Ah Thlacam Bawmhalnak Tuni July 21 ah Ralkap Ralhrang nih Mindat lei thazaang Pakokku in Mindat lei ah Motor 16 a thlah hna pin ah Vanlawng 1 in Minung a chap hna, Cun Ke in minung 100 leng kai an kal rih tiah theih a si. Cucaah kan umnak hmun cio in thlacamnak in bawm cio hna usih law.Mindat khua hi Myanmar ram ah ralkap Ralhrang kahdohnak ah hmaisuang an si chin morning star.\nThawngdang Ralkap Bokhat a zam mi pa nih hitihin a chim, rampi buainak hi kan duh cio lo, cunglei nawlngaihnak in ram hi kan uk mi a si, kan pu le nih tuah uh tiah an timi poh kan tuah, kan mah ralkap hrimhrim nih mipi nan tem ning le kan in thah mi hna hi keicu ka celh bak tilo i ka zam. Ka hawi le minung tampi nih zam hi an duh tuk cio hna, an zam khawh lo caah a si. a rauh hlan ah minung tampi an zam ve ko lai.\nHakha ah thawngpang chiatuk thei a si hoi e maw ka thin a poi hringhran ko\nHakha ah Oxygen a man lo free tein i lak khawh a si pehtlei nak a chung ah ka chiah


Mipi Sualnak Neilo Bak Miminung 9 Ralhrang Hna Nih Cun Meikhangh Hna Hnu Ah – Chintanbo\nMipi Sualnak Neilo Bak Miminung 9 Ralhrang Hna Nih Cun Meikhangh Hna Hnu Ah\nShan ram chaklei Yuangan peng ah minung 9 cu SAC ralkap nih an bu ning in, meikhangh in an thah hna, tiah Shan Human Rights Foundation in ṭuanvo ngeitu nih nihin May 11 ah thawng thanhnak an tuah.\nA luancia April 19 ah Yuangan peng, Peyintawng, khua mi pa 9 cu SAC ralkap nih an rak tlaih hna. Cu khua mi 9 cu an dihlak in nitlaklei hmun rawn pakhat ah motor ke tyre ponmi lak ah meikhangh in an thah hna, tiah Shan Human Rights nih an thanh. Cheukhat ruak cu a kaang dih lo i, cheukhat an takpum ah cun naam hma le kuan hma hmuh an si, tiah an chim.\nYuangan peng cu Danuh mah tein i uknak nawl ngei mi hmunhma chung ah um mi an si. Cu hlan ah cun SAC ralkap sakhan a um lo nain, atu hnu ah cun tualchung hriamtlai phu PDF thazaang a ṭhawn tuk caah SAC ralkap hna nih cuka hmun ah an minung an thlah hna, tiah Shan Human Rights Foundation in ṭuanvo ngeitu nih an chim.\nCuka hmun ah cun Eastern Regional Military Headquarters kuttang Kalaw um mi khah-mah-yiah 112 le 115 battalion le Yatsauth, um mi khah-mah-yiah 508 le 509 battalion hna nih cawlcanghnak an tuah, tiah an chim.\nSAC ralkap chimphuannak nawlngeitu General Zaw Min Tun cu Yuangan khua mi 9 meikhangh in thah an tonnak kong ah RFA nih April 29 ah bia halnak an tuah nain, “Cu thil a cang mi kong he pehtlai in zeihmanh ka thei lo, tiah Gen. Zaw Min Tun nih cun a leh hna.\nThawngpang: KhinOo Pengchung Ah SAC Ralkap Kut In Minung 144 Nunnak A Liam.SAC ralkap nih mithah lainawnnak a tuah ruangah KhinOo pengchung in civil mi nunnak a liam mi hna le PDF chungtel in nunnak a liam mi dihlak cu 144 an si cang, tiah nihin May 11, KhinOo PDF dirh kumkhat a tlin ni ah KhinOo PDF nih an thanh.\nSAC ralkap hna nih KhinOo pengchung i rallam an sial voi zakhat leng chung ah, civil mi le tualchung hriamtlai phu chungtel a thi mi hna lengah hliam tuarmi minung 101 an um i, tlaih a tongmi minung 100 an um, tiah KhinOo PDF nih an thanh.\nSAC ralkap nih KhinOo pengchung khua 28 cu mei in an khangh i, an hrawh dih mi khua hi khua 12 an si. KhinOo pengchung ah inn an khangh mi dihlak cu inn 1291 a si i, inn 153 cu khangh loin an hrawhpiak hna. Cun, inn 3 cu an phihkhar/hrenh piak hna, tiah theih a si.\nYinmapin Ah SAC Ralkap Nih PDF Pakhat An Thah Lengah Inn 6 An Khangh: Sagaing ramṭhen Yinmapin pengchung khua pakhat cu nihin May 11 zinglei ah SAC ralkap nih luhhnawh in inn 6 an khangh, tiah Naga Ngyinawng phu nih an chim.\nMonywa-Ayagyi-Kalaywah lampi ah bomb puahhnawh a tong mi SAC ralkap hna nih May 11, zinglei suimilam 10:30 ah Yinmapin peng Nibyutaw khua cu meithal le bomb puah bu in an luhhnawh hna, tiah Naga Ngyinawng phu in ṭuanvo ngeitu pakhat nih cun a chim.\nSAC ralkal hna cu meithal le bomb thlah bu in khuachung ah an lut i, thingkung cung ah a kai mi ral vengtu Nibyutaw khua tualchung hriamtlai phu chungtel pakhat cu a ṭum manh hlan ah a lu ah SAC ralkap nih an kah i, a nunnak a liam, tiah a chim.\nCu hnu ah Nibyutaw khua inn 6 cu mei an khangh i, an kaltak. Tualchung hriamtlai Naga Ngyinawng phu cu khuachung ah lutin mei kaang cu an hmih i, innkhat mei lawng an thah khawh caah inn 5 cu vutcaam ah a cang dih, tiah Naga Ngyinawng phu in ṭuanvo ngeitu nih cun a chim chap.\nRelchap, Chin ramkulh khualipi Hakha, Leisen sang ah a ummi Karuna Mission Social Solidarity (KMSS) zung cu SAC ralkap nih May 9 zaanlei sml 5:00pm hrawngah an luh hnawh hna tiah kan theih.\nHi kong he pehtlai in, KMSS nih an riantuanmi (project) kong he pehtlai in SAC thawngthanhnak an ngeih lo caah atu bantukin an luh hnawh hna hi a si tiah min langhter awk tha lomi sin in kan theih.\nA hlei khun in, Khuate lei ah chimh ding a simi Education project cu SAC nih an kham tuk caah Education he aa pehtlai mi thilri an kawl. Asinain, an hmu lo tiah theih a si.\nHi kong ah felfai deuh in a sicanning le thanh awk tha vial thanh khawhnak caah kan hlat cuahmah lio a si.\nAtu bantuk in, KMSS hi 2021 March 11 ah Ralkap lei tang hlethlaitu Sa-yah-phah le ralhrang minung hna nih an rak luh hnawh bal cang hna. Cu lio ah, zing sml. 10 in zaanlei 5 tiang tluk, KMSS zung chung i a ummi catlap vialte an rak zohfel dih tiah Chinland Guardian nih a rak thanh.\nKan hnu kum KMSS zung an luh hnawh lio kong he pehtlai in le cu lio thil sining a theimi pakhat nih, KMSS zung lutlai he kan rak i chawn. An rak luh hnawh ko hna. Hi lio ahhin, Ralkap lei Sa-yah-phah nih KMSS zung a umnak hi an rak thei lo i, Hakha lamton hrawng ah Facebook cahmai hmuhsak in mi an rak hal hna nak kong the Chinland Post ah a rak chim bal.\nCozah a thlen caan a cu cang bantuk in, NLD chan ah NGOs le INGOs pawl nih riantuannak nawl an halmi zong a dih cuahmah i, MoU a thar in tuah a herhmi le riantuannak nawl halmi (registration) a thar in nunter a hau mi zong an tam ngai cang tiah theih a si.\nRelve Cio Uh Mindat Pasaltha Hna Hi Cu An Khuaruah Mi Hi Cu A Tha Kho Taktak Khi Si Ko


NIHIN CAAH PATHIAN BIA: JESUH HAWIKOM KAN SI ( WE ARE HIS FRIENDS) – The Chinlung Post\nMay 16, 2021 admin Sermon 0\nJesuh Hawikom Kan Si ( We Are His Friends) Johan 15:15, Nannih cu sinum kan ti ti hna lo, zeicahtiah sinum nih cun a bawipa tuahmi kha a hngal lo. Sihmanhsehlaw ka Pa sin in ka theihmi vialte kha kan chimh dih hna caah, ka hawile, ti tu ah kan ti cang hna. Zumtu nih kan comi laksawng tampi lakah a sung tukmi pakhat cu Jesuh Khrih hawikom kan simi hi asi.\nMirum le bawi hna hawikom si hna khi zeitluk in dah hngar an um. Mah nak i a sang deuh le a sung deuhmi cu Pathian zong asi i Khamhtu zong asi mi, zeizong vialte a ser i a zohkhenhtu Jesuh hawikom si hi asi. Hi kong thaten kan fiannle kan hman thiam ahcun vawlei nun hi hna a ngam tuk ko. Atanglei hna hi philh hlah usih, cun hmang thiam usih. Jesuh hawikom si cu:\nPakhatnak. Ai phundang rumro. Minung le minung i hawikomh asi lo, Pathian le minung i hawikomh asi. Abraham kha Pathian hawikom a rak si khah ( 2Cahn 20:7;Isa 41:8; Jame 2:23) 2. Pathian ai tangthum. Siangpahrang nih a eekrut sinum he ai kom bal lo nain Jesuh Pathian nih dahkaw ka hawile a kan ti cu ( Johan 15:15). Thil um bal lo ko a lo eh.\nPathumnak. Na pumpak hawi asi. Na hawi asi bu ah ka hawi asi ve. Zeitik caan paoh ah tlawlh lo in kan hawitha bik asi kho. Pathian vel hi cu amak tuk ee. 4. A nguh pengmi hawikomhnak asi. Keimah le nangmah nih dah kan hlawt tinlo ahcun anih nih cun a kan hlaw in a kan kaltak bal lo (Heb 13:5,6). Hi vawlei cung a ummi ami kha a dawt zungzal hna i annih cu a dongh tiang hrimhrim in a dawt hna tiah a biathiang ah kan hmuh ( Johan 13:1). Cucaah dawh an tlaih zaanah Judas Iskariot kha ” Ka kawi ( Ka hawi) khulrang in tuah ko, ati khah ( Math 26:50).\nPanganak. Nunnak pek dawtnak asi. Johan 15:14 ah, Mi nih a hawile caah dawtnak ngan bik a ngeih khawhmi cu an ca i a nunnak pek hi asi, ti kan hmuh. Jesuh cu a nun lio zongah mi sual hna hawikom an rak ti ( Math 11:19). Misualmi kan caah a nunnak a pek hnu ah amah a zummi cu zungzal in a hawikom kan si thai.Amah bel rian kan ngei. Cu rian cu a har lo.Kan fialmi hna nan tuah ahcun nannih cu ka hawile nan si, ati.\nZei tuah hme a kan fial? Nawlbia pahra zulh maw? Si hlah. Atanglei van rel ah a kan fialmi cu kan hmuh. Pakhat le pakhat i daw u, ati ( Johan 15:17). Zumtu pakhat le pakhat kan i dawt ahcun Bawipa a lung ai lawm tuk. Cun kan rian dang pakhat a tang rih. Cu zong cu a har ve lo. Hawikom kan sinak hi Satan nih kan hnahnawh hlah seh ti a duh caah ralrin a kan pek. Vawlei hawikom si a duhmi paoh nihcun Pathian ral ah an i ser, tiah James nih ati ( Jame 4:4) caah vawlei he i hawikomh lo kan hau.\nJesuh hawikom kan si ko ahcun zeicahdah vawlei nun kongah kan ral a chiat i tihnak kan ngeih? Hlah ah pei kan sak kha. Kannih kan sual sifah ingtu,Kan hawi Jesuh asi lai.Pathian sinah kan duh vialte,hal ahcun a tha dah ngai, tiah kan sa ko nain kan hawi Jesuh min in kan hal tawn lo ( ZBC-307). Cun hla thiamah, Bawi Jesuh cu keimah caah hawikom tha bik asi,” tiah kan sa nain kan kom duh lo i vawlei he tu kan i kom ( ZBC-100).\nVawlei cung mifim cem Solomon nih, Unau hnak in a fek deuhmi hawikom zong an um ve,( Phung 18:24) atimi hi zumtu kan caah cun Jesuh hi asi ko ee. Vawlei kan hawikom cu thihtak an hmang, umnak i thial an hmang, cun mi bawm kho lo an si tawn. Jesuh bel kan sinah a um kho zungzal ( Math 28:20) i ai thleng bal fawn lo (Heb 13:8). Bawipa nih thlua kan chuah piak rih seh.Amen !!\nNAWLNAK. NIHIN CAAH PATHIAN BIA ti tlangpi hmang in kum khat caah ka lim cang. Bawipa cung le careltu, sharetu nan dihlak cungah kai lawm. Ka tialmi kha cauk in voi khat chuah cang asi. Atuzong uk hnihnak chuah kan tim. Mah ai lim cun uk thumnak zong chuah than kan duh. Caan rem kan hngak ko. Thlacam kan bawm u.\nCun nichiar si ti lo in a tlangpi dang hmang in tial le thapek cu kai tim thiam ko. Mah ca zongah thlacam ka bawm rih ko u tiah Jesuh min in kan nawl than hna.Thaizing zong post kgawh kai zuam lai. By. Rev. Dr. G. Za Thio


Lungthli Tum: Kawlram Kum 19 Chung A Uk Tu General Than Shwe A Hung Lang Than\nKawlram Kum 19 Chung A Uk Tu General Than Shwe A Hung Lang Than\n1992 ah Gen. Saw Maung kut cung nawlngeihnak a la i 2011 tiang kawlram a rak mawnghtu Gen. Than Shwe cu President Thein Sein kut cung ah a nawl ngeihnak a chanh 2011 hnu in mit hmuh ah a lang bal ti lo,nain, tuni ah khan a tupa Nay Shwe Thway Aung nih a facebook ah a cunglei hman thlak a tunu nih Ipad hman ning a chimh lio hi a hung tar.\nHmanthlak a tar nak ah 'Bochoh-hmuci Than Shwe le a Ipad sayama' tiin ca a tar chih. Mah hmanthlak hi tuni chungah minung 4,000 leng nih 'like' an pek, Thein Sein ai-awh biachimtu facebook ta-maa minister Ye Htut zong nih 'like' a pek colh ve. Kawlmi tam deuh an comment zoh tikah chiatnak lei si loin thatnak lei deuh an si. 'Ka pu a nun sau ko seh' a timi an tam ngai hna.\nThan Shwe hi kum 82 a si cang. Anih hi 1990 election lio NLD nawlngeihnak a pe duh lo mi lakah lutlai pakhat a si. Mah 1990 election hi Gen. Saw Maung nih a rak tuah mi a si, Gen. Saw Maung nih cun NLD nawlngeihnak pek ding a rak timh ko nain Than Shwe hruaimi ralkap lunghak deuh pawl nih an rak duh lo i 1992 ah Saw Maung zong a rian an rak thlak ti a si.\nThan Shwe hi nikum hrawngah khan a zaw tuk i a thi deng tiin thawng a rak leng pah leng mang. Nain,atu a hmanthlak zoh tikah a sam zong a par tuk rih lo,a mithmai zoh tikah a ngandamnak a tha ngai rih ko ti a lang ngai. Kan mah nih teh 'ka pu na thih tuan seh or na nun sau seh' kan ti ve hnga!\nPosted by Lungthli Tum at 01:38\nThan Lau 27 March 2015 at 13:03\nMipi nih taza an cuai khawh tiang cu nung rih sehlaw attha hnga lo maw..


Donald Trump na vote ah cun Land of the Bible ca-ah na vote ti nak a si. – Thechinlungnews\nDonald Trump na vote ah cun Land of the Bible ca-ah na vote ti nak a si.\nPosted By: hrangliankap October 26, 2020\nAmerican Jewish hna ah President Trump a hmaihngal lem lo, polls ah cun lung si lo ngaiin an um.\nSihmanhsehlaw, President ca ahcun beisei nak asang chin thluahmah,\nPresident Trump nih hin Israel le Arab ram ca-ah remdaihnak a tuah mi hi vuleicung mak ti a tling,\nTutanzarh ah hin Israel le Sudan nih hin rem daihnak an tuah lai ti a si. Samaria Regionnal Council head Yossi Dagon nih ,” Jewish ram mi nih an ram luahlum hna seh nan ti I,Bible Land Judea & Samaria luahlum hna seh tin an duh ahcun Donald Trump hi vote u” ati.\nHi hi American Jewish hna nih an theihthiam a hau, aruang cu President Trump bantukin Israel ca I riantuan khotu an um bal lo. Dagan, special media event, WestBank settlement of Barkan “Trump nih Israel mipi le ram ca ah kum 4 chung ahhin thiltha tamtuk a ti……..”if you want to help the Jewish\nPeople to build our homeland, the Bible Land here in Judea and Samaria, you must vote for Donald\nTrump, a real friend of the State of Israel”.\n2016 ah khan Dagan hi Israeli politicians lak ah Trump supporter hmasa bik asi. Trump peace plan Israeli-Palestinian conflict ah khan a lawm lemlo, Trump annexation map, zong kha a duh lo. Sihmanhsehlaw, tuah cun Democratic rival Joe Biden, hi a tha lo ti a fiangtuk cang I,”Obama & Biden\nKum 8 Israel cai harzia kha theilo kan um lai lo, Israel hi United Nations sinah kancawlcangh khawh lo kha, khabantuk kha phanti hlah seh, umti hlah seh, ti kanduh ahcun Israel, Jews & Christians zawn akan ruattu Donald Trump hrim hrim hi kan vote lai ati hmiah”\n2016 khan Dagan hi Israeli politicians zinga Trump supporter hmasa ber ani, Trump peace plan Israeli-Palestinian conflict ah khan a lungawi vak lo, Trump annexation map, pawh kha a duh lo. Mahse tunah chuan Democratic rival Joe Biden, hi a tha lo tih hria in, “Obama & Biden administration,\nkum 8 Israel tana hreawm zet kha kan hria ang chu, Israel hi United Nations lakah kan che thei lo tawp, heng hi thleng tawh lo se kan duh chuan Israel, Jews & Christians te duhsaktu Donald Trump hi kan vote tlin ngei a ngai “\nBe the first to comment on "Donald Trump na vote ah cun Land of the Bible ca-ah na vote ti nak a si."


A Pa Nih Vat Ter A Duhlo, Kum 50 Hnu An Hun I Ton Tthan Cu - THANGLAWI\nJune 14, 2018 July 1, 2018 Lyly Par 0 Comments Inspired Stories\nJanice Rude le Prentiss Wilson hi US ram California khua Occidental College ah an rak i tong. Lakphak dawr ah an rak hmuh hmasat hi a si i cuka in cun biatak tein an rak i duh colh. I tthen kho ti baklo in an i duhdawtnak cu a fek chin lengmang. Thla hnih chung sianghleiruun an hun kai hnuah sianghleiruun caantawi khar caan a hun phan. Janice nihcun ni 4 chung a tlangval hmuh lo ding cu a celh baklo. Cu ruangah a hawile sinah Prentiss umnak cu a hal hna i a umnak le Prentiss umnak cu meng 150 aa hlatnak kong kha a hawile nihcun an chimh. Janice cu a thil aa tim i cuticun Prentiss umnak hmun ahcun a va kal. Prentiss te inn hmai a hun phak cu Prentiss chungkhar te zong khuaruahhar khin a chiah hna.\nCu lio kongkau ah Janice nih “ka ral a rak ttha tuk laklawh” tiah a chim. Cuticun Janice le Prentiss cu an i tthen kho chinchin tilo. Cu lio an konglam cu Prentiss nih “kan i ton caan ah ka kut kan i tlai i kan i hnam tawn” tiah a chim ve. Janice nih “cuti kan i tthen khawh tilo hnuah cun i tthitumh ding kan si tiin kan lung ah a um veve cang” tiah a chim. I hamnak an tuah hnuah ah an i hamnak zong cu thawngzamhnak zong ah an rak ttial ter hna. Asinain Janice a pa nih “hitihin a si awk a si lo” tiah a hun ti hna hnuah an i pehtlaihnak cu rawh hram a hun i thawk. Janice a pa nih “Prentiss he nan i tthen lo ahcun na tuition man kan pek piak ti lai lo” tiin thim ding a hun pek. Ngaihchia mitthli tla in le i tthen sianglo cukmak in Janice le Prentiss cu an hun i tthen. Cuticun nun caan dang veve an hun hman hnuah kum caan saupi ton loin an um veve.\nCucu an tuanbia a donghnak a rak si lo i a hmasabik an dubdawt mi minung cu an philh kho veve hin lo. Janice le Prentiss cu cungzingnu nih tonternak caan ttha a hun pek tthan hna. Kum sau nawn a rauh hnuah Janice a nu le Prentiss a nu hi thla khat hrawng hlat in a nunnak a liam veve. Cu ti an nu le an nun a liam hnu ahhin an nu le ngeih mi thil fim mi chungah an min aa tel mi thil biapi pakhat cu an rak hmuh veve tthan. An nu le nihhin Janice le Prentiss an rak i hmannak thawngzamhnak i an rak ttial ter mi hna catlap te cu an rak i fim veve hi a si. An nu le nihcun nuam tein rak i ngei hna seh ti hi saduh an rak thah piak mi hna an rak si ko. Cu caan vialte chung zong ah pakhat le pakhat cungah an lung a dong bal veve lo a ruang cu an rak i duhdawt nak cu an sunlawih tuk caah a rak si.\nAn nu le an liam hnu kum 10 hrawng a hun rauh hnu ah Janice nih Prentiss cu a hun hmuh tthan. An lung sia an i herh peng ve ve ruangah cuticun pehtlaihnak a thar in an hun ngei tthan. An pahnih in nupi tthi va ngeilo veve an si ruangah khati an i ton tthannak ah donkhaantu thil a um tilo pinah nu le pa thladem tang ah aa dor mi minung an si veve ti lo. 2010 ahkhan an hun i ton tthan hi a si i an i duhdawtnak tucu a zor kho bak ve lo. Cu ruangah kum 50 chung an i tthen hnuah an rak i hmuh hmasatnak bik college ah tthitumhnak an tuah colh. Kum 71 Janice Rude cu a duhdawt tuk mi Prentiss Wilson he tthitumhnak an tuah kho taktak ko cang. An pahnih in “Kan i tthitumhnak a tlamtlin caah kan i lawm tuk veve. Hi vawlei ah caan tam kan ngeih tilo zong kan i theih ca ahhin kan caan a taang mi cu nuam tein caan kan hman lai” tiah an chim. Duhdawtnak taktak an langhter.\n← Humulin Khua Tilawng Lehnak Ah A Nu Kut In A Tawlh Sualmi Ni (19) Bawhte Pate Cu\nThingkung Ah Hri In An Hren Hnuah A Nupi Le A Fanu (Kum 15) Minung 20 Nih An Tlaihhrem Hna →


Dr. Thlaawr Bawihrin CBCUSA GS Nih Chinram Ah NLD An Tling Than Ahcun – Chuncha News\nDr. Thlaawr Bawihrin CBCUSA GS Nih Chinram Ah NLD An Tling Than Ahcun\nKha kawlram thimnak nihnih long a tang ko cang, cu bantuk abiapi mi thimnak kong ah tampi biahalnak le tial cio a si. Atu lio ah a lar bikmi cu CNLD party le NLD party timi kong hi fb cahmai a khat bik a si ko. Anmah le hmuh ning cio zong tampi chim cio a si.\nAtu hi CBCUSA General Secretary a tuan lio mi Rev. Dr. Thlaawr Bawihrin zong biahalnak an tuah mi kan hmuh. Kawlram pumpi in zeu party dah a tha bik lai timi kong biahalnak an tuah, chin NLD nih laitlang ah teinak hmu hna sehlaw timi ah, NLD nih teinak an hmu zongah lairam a hrawktu an si lai tiah a chim. CNLD nih covo kan la than lai ti mi kong zong a chim.\nUS thimnak kongah thinlung chia rih lo in Kawlram thimnak kong van zoh hmasa hna usih. US thimnak cu tuan ah dihdawh a si rih lo caah chia rih usihlaw kawlram le chinram kan ram kongah khua van cuan ta rih hna usih.. A tang video i interview tuah a ka bawm tu an um lo caah ka thiam lo buin ka tuah mi si i a zoh zia le a ngaihzia nan rak thiam ko lai tiah ka zumh..\nhttps://fb.watch/1BshFuneIJ/ Video Credit: Laipa Video&photography\nFormer President Barack Obama nih Orlando, Florida ah Democratic ticket Joe Biden le Kamala Harris caah he tiah campaign a tuah. President Trump cu fakpi in a vun phomh i, Media pawl nih Coronavirus kongah an ttial tamtuk mi Trump nih a soisel mi hna cu, Barack Obama nih Trump fakpi in a phomh. Obama nih Trump cu, “Zia Trump nih hin mah bantuk in Media nih Covid kongah an tial mi ah a vun soisel hna, US mipi nih Covid an buaipi lai i Covid thawngpang thei an duh lai cu tiah fakpi in a vun soisel.\nObama nih Trump cu Tax a pek bal lo mi a si tiah a soisel than. Mah bantuk in Obama nih President Trump a vun soisel caah Trump nih ceilak in Obama cu aleh ve.Obama cu mi um lonak ah bia kha chim saw saw ko hna seh. Biden cu teitu a si lai lo tiah a zum kho lo caah a duh lo bu in endorse a tuah mi a si ko, a bia chim mi hi lakding a um lo, fake lawngte si.Obama nih Joe Biden caah Campaign a tuahnak ah mipi hmuh ding zong a um lo. Joe Biden le Obama cu US mipi nih an duh hna lo, an campaign tuahnak ah mi hmuh ding an cum lo khat tiah ceilak in aphomh than hna. RTK\nDonald Trump Cu Pathian Nih A Dirhpi Lai I, Teinak A Hmuh Hrim Ko Lai Kan Ti Maw?\nPresident Donald Trump A Dirkamhtu, Hna Nih Zeidah An Tuah Lai?


Good News:PDF ralkap nih SAC ralhrang 30 nak tam an thah than hna. – Lai Lungrawn Post\nYaw PDF Le Mindat CDF Nih Ralhrang 35 An Thah Hna.September 11 zinglei nazi 2 hrawng in Gangaw peng Minzua sakhan cu Yaw PDF le Mindat CDF i fonh in an luh hnawh i an laak, ralhrang minung 5 thah an si.\nRalhrang nih sakhan um an hawi le cu bawmh ding in an rak fuh hna i an mah tu minung 30 thah an si. An dihlak in minung 35 thah an si. Yaw PDF le Mindat CDF lei in minung 3 hliam an tuar i an nunnak caah thinphan ding a um lo tiah Yaw DPD nih cathanh a chuah the thantlang times.\nHakha PDF nih mipi sin ah ralring nak thar an pek ve cang hna


Mah Tluk Lawmmam Mi Fanau Lungfak In A Chiatu Tlangval Hi Cu Ka Hua Taktak Si – Onlinenungak\nAho kan si hmanh ah kan dawtmi he kan i then ah cun kan lungfak i kan lung a dong cio ko .Asinain kan theih dingmi tu cu zeitluk hmanh in kan lungfak seh kan lungdong hmanh seh caan nih a liam pi lai i kan ngeihchiat nak le kan lungfah nak cu nikhat khat ah cun kan philh lai i midang sin in lomhnak dang kan hmu kho than ve ko timi hi ruahchan nak timi cu a si .\nCu hmailei ah kan caah a um mi ruahchan nak theithiam lo in voikhat kan lungfah le kan lung dongh ruang ah hi vawleicung nun ka huam tilo tiah mahle mah nunnak i lak te hna hi khuaruah rak i palh ruang tu ah a rak si tawn .\nKum 20 hrawng a simi nungak pakhat cu a tlangval he an i then caah a lungfak tuk i lutawlnak siampoo durkhat bak a za tein a din dih i cu a din lio video cu a mah facebook ah a thlah .A video postmi a rak hmutu mi tampi nih na no tuk rih ee na caah hmailei ah ruahchan nak tampi a ngei rihmi pei na si cu ziah hme na lung nai donghter tiah an tuarpi i an hnemhnak tete comment an rak pek cio .\nMi thenkhat nih cun lutawlnal siampoo din tham cu thihnak taktak a si lemlo paw thatlo nak lawng pei a si ko cu a thiltuahmi hi amah le mah mual ai phoh men a si tiah a rak soisel mi zong tampi an um ve .A lungfah tuk ruang ah lutawlnak a din hnu ah hin zeitin dah a um thai timi cu theih a si tilo nain voikhat a lungfah ruang ah a thiltuahmi nih a nunchung minchiat nak le mualpho nak tu a pek i cu a mualpho nak cu mi thinlung ah zungzal in a cam ve .\nVoikhat te na ngeihchiat ruang ah na tuahmi thil kha tha tein i ruat ta , a hnu ah nai chirnak thil a chuahpi khotu zong a si i zungzal in na min an chiatter tu thil zong a si kho . Source : mmcelebrity.info


Tial Lian Thang Nih Kha Bantuk Bia Chim A Duh Ahcun An Nu Sinah Va Chim Cang Seh – Buanchukcho\nNai hrawng cu kan theih cio bang Evan Tial Lian Thang biachimmi nih Laimi thinlung a khehkhuai cikcek. Zeicatiah a biachim angaimi nih cun kan theih cio ko lai, hi tluk Kawl ralkap nih an kan thah le an kan nawn cuahmah lio caan ah Hnemh le heh tiah Pathian bia lei tuin thazaang pek si loin, Evan Tial Lian Thang nih cun Ralkap an sualnak hi pakhat hmanh ka hmu lo a ti bak. Bible hi kaa relsek ve ko nain pakhat hmanh an sualnak ka hmu lo a ti bak.\nCu caah a tubantukin a biachimmi nih Laimi thinlung a zawtter pinah Laimi thinlung ahcun a thi ti usih law ka palh lai lo. Cu a chimmi he pehtlaiin Salai Lahnin(Hebru ti zongin kan theih tawnmi) nih Live a van i thlahnak ah van chim ve. Hebru hi a thei lo mi tampi kan um lai, A nih hi online chungin aukhuang ve mipa pakhat a si ve, a duh lonak a um ahcun live aa thlah i zei paoh a chim ngam mi pa a si.\nTthenkhat bantuk i Facebook deu(fake) hmangin heh tiah aukhuang ve mipa a si loh, cu caah uar a um khun nak a si tawn. Live i a chimmi chungin tling fiang cikcek cun ka van langhter thiam lai lo i, a tawifiannak tuin langhter khawh kan van i zuam lai.\n“Tial Lian Thang nih a chimmi kha amah lei kapin a chimmi a si i mipi lei zong nih a ruahpiak zia kan thiam a hau, amahbelte voihnih thum a chim tthan a si ahcun US ummi a si ve ko caah a hrang ahcun thil poi ngaingai a chuak kho. A hlanbantuk in an zia a chuak, an kan thah an kan velh, nunau an tlaihhrem hna i naupawi mi tiang zong an thlah hna lo. Kawl Ralkap hi an sual kan ti lo i a hua zong kan hua fawn hna lo hmanhsehlaw kan inn kehram an phan cang, inn chungah an rak lut zau lai. Cu caah kan mah i venhimnak caah a herhning paoh in kan cawlcangh aherh ve. Hriamnam siseh meithal zong kan i tlaih ve a hau i kan doh ve hna a herh.\nMah ruang ahcun Tial Lian Thang nihhin online ah kha bantuk bia kha chim ti hlah seh chim a duh a si ahcun an nu sinah chim cang seh. Zeicatiah a mah hrangah thil ttha lo a si sual lai.” ti’n a biachimmi tawifiannak deuh in kan rak langhter mi a si.\nNote: Hi kan ttialmi kongah pumpak hnursuannak pakhat hmanh aa tim lo i, pakhat le khat cung zongah huatnak a chuahter tu a si sualnak hnga lo mipi careltu in siseh, pumpak zongin siseh nan theihthiamnak kan in nawl hmasa hna. Cun tu lio cu Media a tam tikah lih a tam ngaingai cang i mipi careltu ca zongah hnahnawhnak tam ngai a chuak cang cu caah kan nih cu lih le hrokhrawl cu kan ttial lai lo tiah mipi sin zongin theihternak kan tuah. Careltu nan cungah lawmhnak tampi kan ngei. Share in thazaang rak kan bawm veh.


VAWLEIPI THEIH IN THANHNAK TUAH A TIMH RUANGMANG – The Chinlung Post\nUS Congress member hna nih an phan taktak mi cu thanhnak tuah atimh cang. US nih thawngthanhnak tuah atimh cang. Houthi ralkap hna cu US nih ralhrang cazin ah khumh in thanhnak tuah atimh cang. Yemen ram chung buainak konghe pehtlaiin US nih Houthi ralhrang pawl hna cu ralhrang cazin chungah chiah atimh cang. Hi konghe pehtlaiin US Secretary of State Mike Pompeo atanglei bantukin a chim.Hi konghe pehtlaiin Ramri tukdohnak acang mi siseh, ramchung mipi caah harsatnak a chuahtertu ah mawhphurtu hna hi Houthi pawl an si tiah a chim. An ttuanpi hawi Iran he hin thiltthalo tukdohnak an tuahmi hi donghter kan timh hna lai tiah a chim chih.\nTutan ah US nih timhtuahnak an ngeihning in Houthi hna hi ralhrang cazin ah an chiah hna asi ahcun Yemen ramchung buainak hi akarh lai ti asi.Hi thil hi US Congress member hna nih an phang ngaingai ti asi. UN Peace Talk tuah cuahmah liomi zong abuaiter khawhmi asi pin ah harsatnak or buaibainak hi akarh sual lai tihi an phang. Sihmanhsehlaw tutan ah Mike Pompeo nih hi kongkau hi thanhnak atuah, Cun congress sin ah Houthi pawl hi ralhrang cazin chungah khumh dingin State department nih theihternak atuah lai tiah achim.\nCulawng siloin minthlur in alanghter tthan rihmi cu Abdul Malik al-Houthi, Abd al-Khaliq Badr ral-Din al-Houthi le Abdullah Yahya al Hakim hna zong Global Terrorist ah thanhnak tuah timh a si tiah a langhter chih tthan. Hi konglam hi Congress nih cun an thin aphang ngaingai ti asi. Ralhrang cazin ah khumh an s i ahcun buainak hi akarh sual lai tihi an phang ti asi ve.\nRelchih:Franklin Graham nih thlacam acahmi ah minung pakhat comment atuahmi cu amak ko. Franklin Graham nih atimi cungah minung pakhat nih comment atuahmi cu minung thonghra leng nih like an pek. Atimi cu Na chimmi ahmantuk, an caah thla kan cam ding asi, Nain anmah he lungrual cu asi kho lo. Sualnak cu kan doh ding asi lo maw? an mah kan dawt khawhnak dingah cun thla kan cam ding asi ko. Nain hmunkhat umti tucu ka duh lo tiah ati.\nTheihcio bangin US thimnak kong buainak aa thok bakin Donald Trump caah thla acam lengmang mi cu Franklin Graham nih US siseh vawleicung hmunkip kakip a ummi Khrihfa hna cu US president asi dingmi Joe Biden le Vice President asi dingmi Kamala Harris caah thlacam piak dingin sawmnak atuah. Acung chimcia bangin Franklin Graham cu Trump caah thla acam lengmang mi asi.\nZumtu vialte hna cu lungrual tein Joe Biden caah thlacam piak ding sawmnak atuah. Atimi cu Civil war achuah hnu ah kan ram buainak cu alinsa peng i, Khrihfami hna lungrual tein US President thar Joe Biden caah thla cam hna usih. Party pahnih hna rampi an hruai khawhnak dingah thlacam uh, Khat lei veve an mualpho lonak dingah siseh America ram mipi vialte an hruai khawhnak dingah thlacam uh tiah ati.\nHi konghe pehtlaiin Franklin Graham cu minung pakhat nih comment atuahmi cu minung thonghra leng nih like an pek. Atimi cu Na chimmi ahmantuk, an caah thla kan cam ding asi, Nain anmah he lungrual cu asi kho lo. Sualnak cu kan doh ding asi lo maw? an mah kan dawt khawhnak dingah cun thla kan cam ding asi ko. Nain hmunkhat umti tucu ka duh lo tiah ati.


Breaking News: Chin Ramkulh Uktu Ding Ah “Pu Terrance San Mawi Nikhuai” An Thim – Chin World News Evening\nBreaking News: Chin Ramkulh Uktu Ding Ah “Pu Terrance San Mawi Nikhuai” An Thim\nFebruary 2, 2021 Salai Van Chin News\nChin Ramkulh Uktu Ding Ah “Pu Terrance San Mawi Nikhuai” An Thim. Kawl ralkap nih hramhram in rampi uknak a laak ni thawk in a ni 2nak ah Chin ramkulh uktu thar Chin state administrative council chairman ding cu Dr. Ni Khuai fapa Pu Terrance San Mawi nih a țuan lai tiah ralkap nih a thanh.\nAmah hi Falam peng Lumte khuami a si tiah kan theih. Kawl ralkap nih hramhram in rampi minung a uk chung poh cu Chin ramkulh zong ah zapi thim lomi Pu Terrance San Mawi Nikhuai nih a kan uk rih lai. Source:Rawn Chin Post\nThe Hakha Times: Hakha inn kangh ningcang a fiang cang. Hakha ah Pu Hrang Cung le Pu No Hnin inn a kaang, minung 6 an thi. 2021 February 2, zinglei 5:40 tluk ah Hakha Dillo Sang um, Zokhua khuami Pu Hrang Cung le Thantlang Peng Hriphi khuami, Hakha um, Pu No Hnin inn a kaang, Pu Hrang Cung fale 5 le a nau fa 1 an thi.\nHi kong ah Hakha Meithat Zung lutlai Pu Thian Nuam Maung nih, “Inn kangh aa thok ning kan hlat lengmang tik ah an inn hi dot thum a si. A dot hnihnak ah hin electric in rawl an chuan tawn. Cucaah, electric plug in aa thok lai ti cu a fiang ko. Cun, thiri a ciam mi man hi kan tuak khawhtawk ah tangka in Ks. 264,000 a si,” tiah The Hakha Times ah a chim.\nInnpa Pu No Hnin inn pakhat zong a ciam ve nain innhlaang hi Lo ah a riah kar a si ca ah annih chung cu an luat. Pu No Hnin inn hi inn hnih a si i inn khat cu a ciam dih. Anmah chungkhar umnak inn tu cu a him. A thi mi hna hi kan theih tawk ah; Par Tha Hlei, Ngun Sui Par, Amon Bawi Chit Htoo, Ngun Cin Hniang, Ngun Tha Len, le Samuel an si, tiah kan theih.\nBiakilh: Update news kan thanh than te lai.\nVice President Henry Van Ṭhio Le A Chungkhar Dirhmun A Fiang Cang\nSalai Lungthli Tum:Ralkap tapeh tuan hmanh hi sang tuk ah a ruat rihmi sal lungput fih a nun zia mu


Tuluk ram ah Chin nu Palik nih an Tlaih (A poi khawh ning) – Kawltu Team\nTuluk ram ah Chin nu Palik nih an Tlaih (A poi khawh ning)\nOctober 8, 2020 Pu Tawn Mang\nThawngpang tha lo lawng te tulio cu kan theih i a poi ngai ngai. Hi kong zong hi a van si than hoi. Tulio China boruak a tha lo timi cu zapi theih a si i Police cheukhat cu an mah pumpak phaisa hmuhnak ah Visa felfai ngeih loin China ram ah a lut mi Kawlram mi pawl tlaih ding in an kawl cuahmah hna. Cu ruang ah China ram ah riantuan in a um mi Kawlram minung hna zong vakchuak lo ding in ralrin pek lengmang an si i an rian ngeitu lei zong nih fimkhur te in um uh tiah an chimh hrin zungzal hna.\nChina ram, Shanghai ah a um mi Chin nungak Elena Pari zong hi a hawile nih lengchuah lo, vak lo ding in an chimh peng nain a hawile pawl biachim cu zeirel loin leng a chuah caah police nih an tlaih. Mirang le China holh a thiam mi a si fawn tikah Police pawl nih bia an hal mi paoh cu fawizaang taktak in a chim dih i Chin mi an umnak paoh zong a chimh dih hna ti asi. Cu ruang ah Chin mi minung(13) hna zong police nih an fuh hna caah an phone le phaisa lawng an lak i an zam, an thilri zong an zam tak dih ti asi. Cu a zam mi Chin mi minung(13) zong cu thinphang taktak in an um ko hna.\nElena Parti (Kanan khua) nih Chin mi an umnak a theih mi paoh cu police sin ah a chim dih ruang ah zaan suimilam 1am ti bantuk hna ah Police nih an va fuh, cun Elena Pari cu an i hruai peng. Police pawl zong cu Uniform hruk loin Chin mi an umnak le Kawlram minung an um ti an theihnak inn paoh ahcun an kal. A poi ngai mi pakhat cu Agent pawl umnak hmun tiang in a chimh hna caah minung tampi nih an umnak inn an chuah tak i an zam, an i thup hna. Hi ruang ah umnak inn chuah tak in a zam mi Chin mi minung(13) nih online in mipi sin ah thlacam cahnak zong an tuah i an hawile China a um mi zong ralring tein um peng ding in an chim hna hi asi. Credit: Vapual Auaw\nPresidential Debate ah chuak kho dingin Trump nih timhtuahnak a ngei.\nMipi nih theih kan duh ciau lai tiah ka zumh mi cu A vawi hnihnak presidential debate, Oct 15th I ngeih dingah Trump a tel kho lai maw timi asi. mi tam deuh nih cun ruah le damin a tel kho te ngha maw tiah kan chim ciau. Ningani zanleiah a dirhmun atha deuh lo, niam lei a panh timi an chim le bang cun thinlung tha hrim lo kha mu. Pathian nih A mi lete thlacamnak a theih piak i, nikhatni ah Siizung a chuahtak khawh cang. A dam hir hiar cang timi bel an chim lo nain, a dinhmun a that tuk cang caah Inn leiah zohkhenh si cang seh, a pawinak a um tuk theng ti lailo tiah Medical team lei nih an chim.\nTrump Siizung in a chuah hnu tlawmpalah Trump 2020 communication director Tim Murtaugh nih cun a ral laimi presidential debate ah trump zong tel kho dingin timhtuahnak a ngei tiah Fox news President sinah theih ternak a tuah. presidential debate hi Oct 15th ah ngeih ding asi cang caah zarh hnih tling lo deuh caan a ngei rih tinak asi. Medical team lei nih leng chuah an sian rihlo caah zeitik tiang dah innchungah an hren lai timi chim khawh asilo. Trump nih cun White House a phak bakin a meithal (twitter) a lak cawlh i, Biden thuat dingin ka rak chuak zau lai, campaign zong ah ka mui nan hmuh khawh fawn lai tiah supporter hna sinah biakamnak a tuah fawn.\nDebate vawikhatnak kha kan zoh ciau ko lai dah. expert pawl ruah ning zong a dang ciau. cheukaht nih Biden nih a tei deuh timi an um lioah cheukhat nih cun Trump cung deuh ah an chiah ve. Host nih biden a tanh tuk, trump he debate tuah hna selaw alo timi zong an tawr fawn. debate ka hmuh ning ah cun Trump kha a hawlh tam tuk ka ti. biden biachim lioah va ti buai a timh lengmang mi kha adawh tuk lo, Biden hi politician experiance ngei mi asinak a hung lang i, Trump nih vawi tam a buaihnawh len zongah biachim a palhlo, cun a chim duhmi a chim manh lengmang. A vawihnihnak Debate an tuah ding mi ahhin ho nih dah teinak hmu te lai timi cu ani le caan phak tikah a fiang te lai. debate hi an tuah tak tak ding si cun kap hnih in timhtuahnak tha taktak an ngei a hau cang lai. an zia, bialehning le biachimning an i tlaih cang caah kap hnih in an tan taktak a hau lai. Debate hmasa kha minung 84 million hrawng nih live in an zoh tiah an chim.\n← Van Hlei Sung Le A Hawile Video Thar Cu Zoh An Nuam Kho Tak Tak.\nAung La NSang nih a Thuat dingmi De Ridder timi Pa aa Thuatnak Video →


Khrihfa hna sin ah Khrih nih Biacah Paruk – Zion Tlang Media\nKhrihfa hna sin ah Khrih nih Biacah Paruk\nPastor Brani cu Malaysia Sabah, Dusun miphun asi i Borneo Khrihfabu pakhat i pastor a ttuan mi asi. 2006 April 21 ah asi. Ka fapa nupi tthit piak ding in ka kal i ruah lo pi ah stroke ka ngah i Malaysia University Medical Center pa khan. Doctor nih aka zoh tik ah ka thluak thari a kek i thi a chuah caah operation tuah a hau lai aka ti. Operation tuah hnu ah Lungfim lo in zarh khat ka um ka um i cu hnu ah ICU ah thlakhat ka um rih. Pathian mi zumtu tampi nih thla an hong ka cam piak i Sabah president zong ai tel. Voikhat cu mang ka manh i ruah faak pi in a suur. Mah hi ka testimony hi thla aka cam piak tu hna thlacamnak Pathian nih aleh hna nak asi tin ka zumh mi asi. An mah thlacamnak thawng in ka dam caah Bawipa min thangtthat si ko seh.\nMay 2006 zaan ttim ah asi. Phun dang pi khin ka um. Kai hngilh kho lo. Mi dang cu an i hngilh thlup ko. Cu lio ah cun Zisu kong lawnglawng ka ruat. Isaiah 43:26 “Biaceihtu zung ah chuak tuah u sih, taza nan ka cuainak cu rak chuahpi tuah u, kanmah hi kan hmaan, nan ti khawhnak dingah nan bia cu hun chuahpi tuah u” timi khi thuk pi in ka ruat. Pathian nih aka um pi ti khi fiang te in ka hngalh Thla ka cam i thlarau le biatak in ka cam.Thla ka cam dih cun hngilh kai zuam nak in kai hngilh kho lo. Cu ah cun ka keeng lei khin pakhat khat nih a van ka muai bantuk khin ka ruah. Ka pum chung ah zeidek ahun zawh mi khi a lo. Ka van i her i ka hmuh mi cu ai dawh tuk mi, pumrua ttha tuk mi, puanrang ai aih mi asi. “Bawipa nangmah na si maw’ ka ti i a lu a alei. “Ahodah na si ko?” ka ti i “Vanmi ka si” aka ti. Zisu nih thawngttha chimh ding aka fial i ka rat mi asi aka ti.\n“Zeidah chim an fial mi cu asi” ka ti i hngah hlang ngai in ka hal. “Tuzaan ah Van ah ka kal pi lai” aka ti. Cu lio cu ka dam lo lio pi cu asi rih ko na in daihnak le lomhnak in ka khat. Zei hmanh tuar mi a ngei ti lo mi bantuk in ka um colh. “Kai ngaih tuk, Ka Bawipa hmuh lai cu kai ngaih tuk” ka ti. A van ka kal pi i vulei pum cu ihkhun ah a rilh ko khi ka hmuh. Sizung kan lonh cangka khin rang ngan pi a rak um. Vanmi nih cun “mah rang hi kan i ciit lai” aka ti. Vanmi he cun cu rang nganpi cu kan i ciit. ‘ Hi rang hin maw van tiang cu kan kai lai” ka ti. Vanmi nih cun “si ko, ttih hlah, Elijah kong kha na thei lo maw?” ati i “ ka theih ko” ka ti. “Mei rangleng ai ciit mi a hnuuk tu rang kha mah hi rang hi asi” aka ti.\nA hramthok ah cun fum te in kan kal ko na in tlawmpal kan kal khin a rang tuk cang i thlipi hrang mi khi a lo. Rang cu a zuang i tlang hna hi fawi tuk in a lonh thluahmah ko cang. Tlawmpal ah ramhring dawh ngai mi kan phan. Ram a pel te hmanh hi arocaar mi a um lo. (Psalm 23:2). Rang cu a dir i kan ttum i ramhring cung ah cun kan kal. Vancung khua ka mit in ka hei hmuh khawh ko cang. Kan van kal pah ah cun darkhing tum thawng ka theih. “Cucu zeidah asi” ti ah ka hal. ‘Mi pakhat khat a rak ra ti nak asi’ aka ti. Cuticun ramhring rawn cu kan kal inn dawh tuk mi kan phan. A cung lei cu a sen, traffic light bantuk a ceu mi khi a cung lei ah a um i cucu ka van zoh cu number 51 ai ttial. Mah number hi zeidah asi ka ti i “ na kum kum zeizat dah asi” aka ti. Cu lio cu kum 51 ka si lio asi. “Mah number khi na kum zat asi, na inn number hi ka kum asi “ aka ti. Kai lawm tuk hringhrang, vancung ah inn ka rak ngei, Bawipa nih Amah a zuum mi a fa le hna a rak kan sak piak mi inn a rak asi.\nKan kal rih ko i inn ngan pi minung tampi an um nak kan phan. Cu chung ah cun mi nung Bawipa an rak thangtthat leen ko. Bawizisu cu tthutdang cung ah a tthu i mi vialte nih an rak thangtthat le an rak biak cu ka va hmuh. An thinlung dihlak in an thangtthat i an laam, an kut an thlir, an khuuk an i bil. Ka thinlung chung ah ‘vulei mi nih mah ti hin thangtthat usih lwa zei tluk in dah Bawipa ai lomh hnga’ ti khi a hong chuak. Bawipa an biak lio ah cun mi tampi cu an ttap. An i biatak mi kha Bawipa Zisu nih a hmuh tik ah amirh. An kut an thlir tik ah Bawipa Zisu nih thluachuah a rak peek hna. Cu an thangthat nak a dih cun Bawizisu cu an lak ah a rak ra i an mitthli cu a hnawh piak hna. Biathlam chung i “thihnak, ngaihchiatnak le fahnak a um ti lai lo” ti mi khi ka lung thlam ah ahung cuang.\nVanmi nih cun Zisu sin a ka phak pi. Vanmi nih cun “ Bawipa na thim mi cu a ra cang” ati. Zisu nih cun ‘Ka hngalh i zei dah a cang ti kha ka hmuh dih ko” ati. Vanmi nih cun “a nupi nih an hal i zangfahnak te in a tu ah cun la rih hlah law kan i ready rih lo e “ ati i Zisu nih cun “ka hngalh dih ko, anupi i Pathian a ttih mi asi, ka nawl a ngai mi asi “ ati. Cucun ka nupi hi Pathian nawl a ngai mi asi ka van i fian chin chin caah ka thlarau cu a ttap ko. Bawipa nih cun ‘kafa, nangcu vulei ah na kir tthan lai, na caan a tling rih lo, rian tam pi ttuan ding na ngei rih, manh lo ngai in rian na ttuan rih a hau” aka ti. Kei tu nih cun “ zangfahnak te in hong ka kir ter ti hlah, hika ah hin kai lawm tuk i nan pawng um hi ka duh bik ko, hong ka kir ter ti hlah” ti in ka nawl. Zisu cu amit hmai a chia pah in a van lang. Cu tik ah ngaih thiam ka hal tthan i ‘ ka kir ko lai Bawipa, mah bel te hong ka bawm, thazang hong ka pe law hong ka um pi peng ‘ ka ti i ‘phang hlah, ka rian na ttuan nak poh ah na sin ah ka um zungzal lai” aka ti.\nZisu nih cun na kir tik ah a biapi tuk mi biacah kan duh mi a um i mah hi hi ttha te in na chimh hna lai, vancung na rak kai nak kong zong hi na chimh hna lai i mi tampi nih thluachuah an i hmuh nak lai aka ti. Mah hi bia pa (6) hi Bawizisu nih biapi ngai in na va chimh hrim hrim hna lai ti ah felfai te i aka cah mi cu an si. 1. Ka fale kha va chim hna, an ka zumh tik ah an thinlung dihlak, an thaznag dihlak, an ruahak dihlak in ka zuum hna seh. Lungawttawm i a um mi cu hika an phan kho lai lo ati. 2. Ka fale kha va chim hna, Khrihfabu ah zumhawktlaak (faithful) te in um hna seh, zei caah ti ah atu lio hi an mithmai ah ka tlaan caan asi i ka mithmai an kawl caan asi. Ka fale hna Khrihfabu i an ka biak le an ka thangtthat hi kai lomhnak asi.\n3. Ka fale nih hin zumh awk tlak te in thla cam hna seh, ka duhmi tuah hna seh law ka Bia ning in nung hna seh. 4. Ka fale kha va chim hna, cheuhra cheukhat le thawhlawm fel te in pe hna seh ati i mah bia a chim lio ah hin “zoh hmanh hi” aka ti i Inn dawh tuk mi ready te i a um mi khi a ka hmuh ter. ‘Kafa inn hi an i ready cang, ka fale aka zum taktak mi le ka nawl a ngai mi hna caah timh cia in a um dih cang” ati. Cun ai liim rih lo mi inn khi aka hmuh ter i “Bawipa ziah mah inn hi bangbat in an um?’ ka ti. Bawipa nih cun ‘mah inn pawl hi ka fale thawlawm a pe tthittha lo mi le cheuhra cheukhat a pe lo mi hna inn asi” aka ti. “Inn hi kafa le nih thawhlawm an thawh i felte in cheuhra cheukhat an peek tik ah ai liim ve te lai ‘ aka ti.\n5. Ka fale kha va chim hna, an thlacamnak hmang in an rum nak le thluachuah an hmuh mi vialte hi keimah sin ah chaan dih hna seh, cu lo ah cun ka rat tthan tik ah an vulei chawhlawn ah an lung a um sual lai, Lot nupi kha philh hna hlah seh” aka ti. 6. Ka fale kha va chim hna, timhcia te in le hlip hlau te in um peng hna seh, Ka ra zau lai, an ruah ning nak tuan ah ka ra lai… ti ah Bawipa nih a ti.\nBawipa Zisu nih biacah pa 6 nak a chim dih cun vaan khi aka zoh ter, khuadawm zei hmanh um lo i a thiang ko. Zisu nih cun vulei lei ah a kut avan samh i “ka fale hna laak ding ah kai ready cang” ati. Cucun vaan ah cun puanrang ai aih mi mi tampi Zisu tong ding in an kai khi ka hmuh. A keh lei le a orh lei ah cun an i puum tthup ko. Bawipa Zisu a zuumt mi mitampi cu cawi (raptured) an si. Mi tampi chungkhar tampi zong raptured an si khi aka hmuh ter. Nuleva le an fale vaan i an kai lulh khi ka hmuh hna. Cu hmuh cu thinlung a nuam tuk hringhran.\nZisu nih cun “tanglei khi zoh” avan ka ti. Vulei umtuning cu aka zoh ter. Vulei cu ai sualsaan dih ko i, mi vialte hi an tli an zaam lulh ko hna, an viu an au pah hna, nulepa tampi nih an fa le an kawl hna i fale hna zong nule pa an kawl hna. Bawipa Zisu nih cun keimah kan khua Khrihfabu zong aka hmuh ter. Micheukhat kal taak an si mi kha ka hmuh i ka ngaih a chia tuk hringhran. Khah, zunh tlaak te in va um law hi kan hmuhsak mi vialte hi vulei i ka fale vialte va theih ter ve hna” aka ti. Cucun Vanmi aka la tu nih cun kan i ciit mi rang khan vulei lei ah a van ka hruai tthan. Rang tuk in kan kal i luklak ah Sizung ka um nak cu kan phaan tthan. Ka pumsa ka van hmuh bak khin ka thlarau cu aluut colh ko. Keimah ka zawtnak cu dam tling in a rak dam diam ko. Bawipa nih sunparnak co ko seh. Vancung i ka um chung ah khan cun ka pum hi ka no lio bantuk te kha ka si peng kha ka van i hngalh.\nBawipa he Vaan i kan i tonnak testimony asi. By Pastor Brani Duyan. Credit: Salai Bawiukthang Cinzah.\nPrevious Post:Nai tan i minung pakhat ah U$ 1200 cio bawmhnak cu a rauhlang teah pekcolh a si lai\nNext Post:Muihnak le Hacang rialnak hmun phan mi Khrihfa hna


Pu Thawng Tu nih CNF/A caah tangka ting 100 leng a hlut | The Chin Express\nPu Thawng Tu nih CNF/A caah tangka ting 100 leng a hlut\nUS ram um Pu Thawng Tu nih ‘Miphun Himnak (ENSF)’ caah tiin Chin Miphun Ralkap (CNF/A) caah $10,000 (Kawlram ting 100 le ting 40 hrawng) a hlut.\nPu Thawng Tu cu Hakha khuami asi.\n“Atu bantukin CNF/A caah chawva in a kan bawmhmi cungah kan i lawm tuk hringhran. Pathian tu nih let tampi in thluachuah pe ko seh,” tiah CNF/A caah chawva kawltu a simi Chinland Club USA nih lawmhnak bia a chim.\nRam le miphun dawtu Pu Thawng Tu\nLakhruak Miphun Himnak Chaw (Emergency National Security Fund – ENSF) by CNF/A ralkap Salai Aik Thang Hwan\nFebruary 1st, 2021 in kan Burma Ram uknak cu kan duh lo ning pi in Ralkap nih an vun nam caah Feb 2nd, 2021 ah CNF nan kal pi ning kan duh lo hih tiah Statement kan cuah.\nFeb 20th, 2021 ah tlangcung hriamtlai bu (10) i kan hruaitu zik hna PPST nih Ralkap nan kalpi ning kan duh lo tiah Statement an chuah rih.\nCabuai cung ah biaruahttinak (Political Dialogue) cu hnabeisei ding a vun tlawm thluahmah i, a dih cang ti ding kan phan. Kan i thim ding lam pakhat lawng a tang.\nCucu kan ralkap a let 4 le let 5 in vun tthawn ter ding lawng a si. Cu a si caah Lakhruak Miphun Himnak Chaw (ENSF) cu CNF Chairman Pu Zing Cung le GS Pu Thla Hei hruainak in Indianapolis khua ah February 2021 ah kan thawk.\nKan i tinhmi cu a ra laimi thla (6) chung ah ram (3) nak ah a um mi kan Chinmi sin in $4 Millions ($4,000,000) a ran khawh chung in kawl ding a si.\nEmergency thil a si caah hi ENSF thawhnak ah hin kan Chin miphun a simi vialte nan kan tel pi dihnak lai kan in sawm hna.\nCNF zungpi Victoria Sakhan ah 33nk Chin Dothlen Ni an tuah lio – March 20, 2021\nKan Chin Miphun 60,000 hrawng umnak USA ram ah hin $3 Millions hi kawl siseh law, a tang mi $1million hi kan Chin miphun 20,000 hrawng umnak Australia, New Zealand, Canada le Europe ram pawl ah sin ah kawl siseh kan ti.\nJapan, Korea, Singapore, Malaysia le a dang Asia rampawl i kan Chin mipi sin zong ah a dang tein kawl chap ding kan ti tthiam tthiam nain anmah belte cu an umnak ram sining zoh in a rate kan tuak piak hna.\nHmasa thawngpangTuksapur: Levi Sap Nei Thang nih US Chinmi $560,000 (Kawlram ting thong 8) a hlen hna\nHnu thawngpangECBC Khrihfabu le member nih CNF/A caah tangka ting thong 1 leng an thawh cang


Ralkap uknak chiahru kan tei hlan tiang cu pehzulh in lam zawh kan pehzulh – The Cherry Par\nRalkap uknak chiahru kan tei hlan tiang cu pehzulh in lam zawh kan pehzulh\nNikhat hnu nikhat ralkap dohnak lam zawhtu kan tam chin, cozah zung le siizung riantuantu rian an kal ti lo caah hmun tampi ah cun ralkap cozah a thaw pit cang. Hakha zong ah nidang nakin tuni lam zawhtu an tam deuh. Yangon ah cun a baa deuhmi cheukhat an i din caan ah midang lam an zawh ko caah lam zawh ai ngol bal lo. Ai ngol lo tikah mizapi thinlung a thawng chin lengmang ko.\nHakha lam zawh belte thaizing nikhat ngol rih an timh ti kan theih, hruaitu hna nih a tha bik tiah khua nan khanmi a si ko lai ka zumh. Nain, si thiam sehlaw ralkap uknak chiahru kan tei hlan tiang cu pehzulh in lam zawh kan pehzulh pi ko ulaw a tha bik lai ka zumh, a baa deuhmi i dinh caan ah aa dinh cangmi nih lam zawh than tibantuk in tuah khawh a si ko hnga. Pehzulh in ralkap uknak chiahru kan doh lo ahcun mino kan thi a dai lai i kan lung a dong sual lai ka phang, hruaitu hna nih a tha bik in khua rak khang lengmang hram ko u.\nRelchap, Yangon lam zawh kan i thawh hlan ah ‘covid zawtnak kan ngah kho, thong kan tla kho, meithal in kah kan tong kho, kan thi kho’ timi kan thei cia dih ko. Nain, cu vialte nakin ralkap uknak a letza in tih a nung deuh, kan techin fapar ca tiang ah tih a nung ti kan theih caah hmurka raldoh kan i thawh cio hi a si. Rammi dihlak caah tih a nungmi kan ral kan tei khawhnak ding caah cun cozah zung riantuantu le bank riantuantu vialte zong nih nan kan telpi cio a hau. Caan zeimawzat chung cu rian kal rih loin um hram ko uh, ralkap dohnak hriamnam tha bik nanmah kut ah a um.\nCozah zung le bank riantuannak ai hel kho ti lo ahcun ralkap uknak aa cawl kho ti lai lo, a tlu colh lai. Kan lung ai rual i pumpak cio kan i tel ko ahcun Min Aung Hlaing tham cu kan tei colh ko lai, atu hmanh khi ‘kai chuah sual cikcek cang hi ta’ tiin ai ther len cang ko lai. Credit: Salai Lungthli Tum\n← SAC hi terrorist organization, iSIS bantuk an si i, Mipi ralchanh in sermi committee a si\nBreaking News: Hakhat Le Thantlang Khuapi Cu Khuaci An Mui Than Cang →


Faaktuk In U.S Cozah Vawleipi Theih In A Mualpho – Chin World News Evening\nTUCHUN I KA RUAHMI: President election vote/results hi, lih in vote mi le Citizen a si lomi zong nih vote mi cu ai tel hrimhrim ko lai ti 100 ah 100 ka zumh. Sihmanhsehlaw, Court ah law suits tuahmi vialte ceihpiak dih a si ko i state cio zong nih results hi an cohlan (certified) dih cio pin ah Congress zong nih a fehter (certified) ko cang caah ahopoh nih kan cohlan dih cang ding a si, i al len ding khi zeihmanh a um/si ti lo. Ai liim cang. Zeitikhmanh ah ai thleng hlei ti lai lo.\nUS hi Thantlang misual pawl khual vuak hmang ngai ṭungmi i vuak taktak tikah a lawdor takmi pa he ka lawhter cang hna. Congress innpi chung ah luh hnawh in US lawmakers pawl hnahnawhnak an pek hna ruang ah zeidah chuak ti kan ṭial ṭhan telai, kan dam ahcun… Credit: Vanceuuk Khenglawt\nSahrang Lungput A Ngeimi Donald Trump Nunzia Le Cawlcangh Ning


US Ah Covid-19 Mizaw 5 Million Lengkai An Si Cang Hna – Chin 11 News\nUS Ah Covid-19 Mizaw 5 Million Lengkai An Si Cang Hna\nPosted By: Chin News August 10, 2020\nHi tluk in a thi mi le zawtnak a ngei mi an tam lakah hin US mipi hi nawl ngai lo bik ram an si men lai, an cawlcangh ning hmanthlak hi zoh ah cun pulrai zawtnak cu a karh chin lengmang ko lai.\nAmerican ram chung ah hin August 9 tiang ah report nih an langhter ning ah khan cun Coronavirus zawtnak a ngei bak mi hna mi 5 million lengkai an si cang hna i cu hlan nak in an karh ning zong a rang deuh tuk cang ti a si.\nCun Covid-19 in a thi mi hna hi 165000 lengkai an si ve cang hna caah vawlei cung ah a pulrai in a thi mi an tambik nak ram ah a hun chuak cang i fakbik in Covid-19 nih fak bik in a den mi hna ram zong an hun si. American a hun changtu ah hin Brazil ram hi a si i August 9 tiang ah khan a thi mi tingkhat an si ve cang hna.\n2019, December thla ah Tuluk ram in ai thok mi Coronavirus zawtnak ni nihin tiang ah vawlei cung minung 20 million hrawng zawtnak an ngei cang hna i a thi cang mi hna hi 7 733997 an si cang hna tiah AFP thawngzamh nih an langhter ning a si.\nHi tluk in a thi mi le zawtnak nih a ngei mi an tamtuk lio ah US ram mipi hna cu duhtawk in rilikam ah an i nuam hna i duhduh in an tlonlen mi hna hi an molh ko lo hme maw ti awk an si ko.


Henry nih Premier League hmaikal lak ah a tlingbik zaanglek pakhat a chim – LAICOMM\nHenry nih Premier League hmaikal lak ah a tlingbik zaanglek pakhat a chim\nPremier League hmaikal vialte lak ah minthang a rak simi Arsenal Captain hlun Henry nih tukum season ah a tlingbik Premier League hmaikal pakhat a chim. A nih cu tukum chung ah goal 32 tiang a thun kho mi Salah a si lo, Spur caah goal 30 tiang a thun kho mi Hery Kain zong a si fawn lo Liverpool Hmaikal a si mi Firmino tu a si tiah a chim.\nFirmino cu tukum season Liverpool caah Premier League goal 15 tiang a thun khawh i, a hawi le caah goal 7 a siam piak hna. Goal a thun mi lak ah Mancity hnukham John Stone cu body hmang in goal a thun mi a dawh bik tiah mipi nih an ti. Cun Liverpool manager Klopp i Gegenpress celh ning ah a tha bikin a cawlcang kho i, amah ruang ah an i celh ning zong zoh a nuamh khunnak a si.\nSky Sport ah Henry nih “Firmino cu hnukham pawl kar lak i a cawlcangh ning a that caah M.Salah zong a duh ning in a cawlcangh khawh nak a si. Cucaah Farmino cu tu lio Premier League ah a thiam bik hmaikal a si ko. Mah ti ka chim ruang ah goal thun a thiam bik ka ti duhnak si lo, a thazang tha bik ka ti duhnak zong a si fawn lo. Sihmanh sehlaw hmaikal pakhat nih ngeih a herh taktak mi thiamnak tling tein a ngei mi a si” tiah a chim.\nFirmino cu a luan cia kum ah ramkhat celh tti hawi a si mi Courtinho he an i celh ning an rak tha tuk. Courtinho nih club dang a thial tak hnu zong ah Mane, Salah hna he tha deuh chinchin in le zoh dawh tak in a celh ti kho mi an rak si. Cucaah goal a thun mi record, midang ca goal a siam piak mi record hna zong tukum ah a that khun nak a si.\nPrevious Eto’o: Barcelona Ah Messi a um lo cun si kho lo\nNext Mohamed Salah nih Premier League ah kumkhat chung thiam bik laksawng a co than


Dr. Ngun Cung Lian Nih Dr. Sasa Cu Ceilak A Phomh Ko!\nPosted By: victor victor October 19, 2020\nDr Sa Sa nih Kawlram cu NLD thawngin Democracy le party dang tete zong an chuak a ti mi kong ah Dr Nung Cung Lian a thin a rak phawh ngai ko hih. Dr Sa Sa nih mah bia a chim mi ruang ah cun Dr Ngun Cung Lian nih lak awk tlak lo bak in Dr Sa Sa cu a rak phomh cawlh ve hi a si.\nDr Ngun Cung Lian nih a chim mi cu “Kawlram ramkhel kong ah David Lah thong a tlak kate ah a rak chuak mi pate a si I, a nu hnuk a din pah tu tein NLD ti lawng a chim thiam rih mi, hngakchia pate a si. Ngaithiam ko uh..Ka rawl a tam, ka ti a hal , ka ek a chuak ti a chim duh poh ah NLD NLD tiaha au thiam kate a si” tiin Dr Ngun Cung Lian nih Dr Sa Sa cu a rak phomh hi a si.\nKan theih cio bantuk in Dr Ngun Cung Lian le Dr Sa Sa hi Doctor veve an si ko nain an cawn mi le an doctor sinak cu ai dang. Ramkhel lei ah cun Dr Ngun Cung Lian cu pafim le bochan tlak taktak a si ve ko. A ruang cu a cawnnak le a kalpi mi hoih a si ve caah a si ko.\nAsinain Dr Sa Sa hi cu sii-ai le doctor a si caah mizaw le ngandam lo mi hna caah cun bochan tlak taktak le hngatchan tlak taktak a si ve. Cu ruang ah a tubantuk in Dr Ngun Cung Lian nih mihrut le hngakchia taktak bantuk ah a ti mi hi cu a bia hi a luan deuh ngai ka ti.


Theihtlei: Ramkhel thlihran ruangah Chin party MP hna nih cunglei centre zoh lo in ram le miphun caah an tuah khawhmi hna — Salai Ephraim Thawngpang\nTheihtlei: Ramkhel thlihran ruangah Chin party MP hna nih cunglei centre zoh lo in ram le miphun caah an tuah khawhmi hna\nSalai Ephraim November 9, 2019\nRamkhel thlihran ruangah Chin party MP hna nih cunglei centre zoh hau lo bak in kan khua kan ram kan miphun caah kan tuah khawh mi Langhter ahauh caah ka vun tial ve cang hna lai.Thantlang peng cankarlak thimnak ah siseh, Kanpalet cankarlak thimnak ah siseh party dang hna nih Chin (lai) party nih cozah zong nan tlai kho lo, nan MP hna zong nih zeihmanh an tuah kho lo tihi an biatlaih a si. Khuapi um hna nih cun an theih thiam nain khuate le ramleng acheu nih an zumh ve tawn. Thantlang peng 2010 thimnak ah CNP (lai) party nih ahmun li ning in teinak kan hmuh i kum nga chung kan si khawh chung in Thantlang peng caah le Chinram, Chin miphun caah chim le tuan kan rak i zuam.\nKeimah zong hluttaw speaker ka rak i zuam i USDP le ralkap MP an tang ti i mee(14), mee (10) in ka rak sung ralkap MP umlo ahcun fawi tein rak tei ding a si. Sihmanh sehlaw Chinram le Chin Miphun caah siseh, Thantlang peng caah siseh ka si khawh chung in ka rak cim ka rak rel ve i Chin pine MP vialte lak ah biachim bik MP ka rak si. Cu chung in kan chim khawh mi pawl party dang nih an theih khawh ding le kan mipi zong nih nan theih khawh ve dingah a biapi deuh mi tlawm pal in ka vun langhter hna lai, mah hi hi phorhlawt min than duh ruangah si loin saupi chim lo in kan um ko nain kan ramkhel thil hran athat lo caah ka vun chim tial mi a si.(2010-2015) tiang Hluttaw ah budget kong, thancho nak kong budget a rak hal a rak caih kho Chin party CNP MP lawng kan rak si.\nThantlang peng ca keimah hal mi pawl abiapi deuh ka vun langhter hmasa lai. Tutan ah Thantlang khua hel lam kong le khua chung lam kauh nak kong a si lai. Thantlang khuahel lam hi avoi (9) nak can hman hluttaw meeting ah atang ka tar bantuk in hal nak ka tuah. Mah hlan zongah cabinet meeting zongah voi tampi kan herh nak kong ka chim, budget a tlawm tuk lio asi i pek an rak in harh ngai, ting 800 kan in pek lai anti an ka pe hlei lo.Cu lio lam vuanci hi aleng khanh mi Pu Ngun San Aung asi i na lungdong hlah hal chih peng ko pyitaungsu lam ah vuancichoh Pu Hung Ngai hi chim law kan zuam piak lai ati i he ka rak i zuam ve i pyitaungsu lam ah an cohlan in budget an ka pek nak a si, Pu Ngun San Aung cungah kai lawm ngai ngai.\n(2015-2016) budget ah million 500 (ting 5000) le (2016-2017) ah budget ah million 705 (ting 7050) pek in tuan mi a si. Khuahel lam laipawng lung in nichuah nitlak lungler lam chuah tiang adot zong ah Lamzung riantuan tu Pu Dal, Pu Tin Peng, Ko Lat le Nepyidaw in ahong mi hna he kan rak dot mi a si.Cun Thantlang khuachung lam abituk mi kauh nak le minung kal nak congress lam zong keimah hal mi a si i ka hal nak le a budget zong atangah ka tar chih ko hih. Million 382 (ting 3820) budget pek in tuan mi asi, khuachung lam kauh ding tah le lam kam in pawl hnu pil ding zoh zong ah  khua nu khua pa le lamzung he kan rak nawl hna. Asau deuh caah hnu ah adang zong ka vun langhter rih hna lai.\nNote: mah hi capar hi Lal Maung Cung Cinzah nih a t’ial nak caan a sau cang na in theihtlei ngaingai ah ka ruah caah a thar in ka vun langhter t’han mi tu a si.\nCredit:Lal Maung Cung Cinzah\nTagged Theihtlei: Ramkhel thlihran ruangah Chin party MP hna nih cunglei centre zoh lo in ram le miphun caah an tuah khawhmi hna\nPohmah 144 Hmangin Paletwa Pengtlang Dihlak Ah Kum 2 Chung Deih Ding Curfew An Phuan Taktak Ko Cang →\n← Salai Benjamin Sum Vote Pek Nak Ding Caah(Sim Card) Lawng Si Lo In (Balance 1000-5000) Tiangin An Thum Piak Than Hna Lai


Ralbawi Lt.Gen.Sein Win Cu Ralkap Rian Chuah Tak i,Mipi Lei Ah A Dir Ve Cang – Onlinenungak\nRalbawi Lt.Gen.Sein Win Cu Ralkap Rian Chuah Tak i,Mipi Lei Ah A Dir Ve Cang\nKawl ralkap chung ah buainak, i hmuh thiam lonak tete a karh ngai cang tiah biathli a chuak. Cun Ralkap rengsang taktak a simi chung in cheukhat cu hramhram nawlngeihnak chuh mi an duh lo ruang ah Min Aung Hlaing nih house arrest ah a chiah hna ti a si.Atu zong ah Ralbawi rengsang taktak a simi (Buchoh-ci reng a simi) Sein Win zong Ralkap in chuahnak ca a chiah ve cang, Mipi lei ah a dir i Civil Disobedience Movement (CDM) ah aa tel ve cang tiah theih asi.\nBochoh-ci a simi Sein Win hi an bochan mi, an tihzah taktak mi asi, amah ralkap in a chuah ahcun ralkap chung ah buainak ngan ngai ngai a chuak lai tiah mi tampi nih an zumh cio cang.Hramhram uknak a dohtu, a duh lo tu chung in minung pahnih, Kawl ralkap vialte lak ah a sangcem pathum hna a simi Myat Htun le Kyaw Swe zong Min Aung Hlaing nih house arrest ah a chiah hna ti asi.\nCu lawng si loin kawlram mipi nih an tihzah upat mi, USDP party lutlai hruaitu a simi, Ralkap aa dinh hnu ah Hluttaw speaker a simi Thura Shwe Maan zong Min Aung Hlaing nih house arrest ah a chiah ve. Ralkap minung, ralkap nih tihzah bak mi zong an ruahnak aa kalh ruang ah hramhram in a tlaih mi an um ngai cang ti asi.\nNote: Hi thawngpang hi LLB timi News nih Kawlca in an tial, Ralkap chung biathli hi media pical nih tial dawh an si lo. Thawngpang dik cu a si ko tiah mi tampi nih an share mi zawng khawh a si.


R.I.P : A Fak Tuk E Kalaymyo ah Cycle remhtu pa Rallokap nih an tlaih I a ruak rak la u an ti hna – Buanchukcho\nMay 26, 2021 admin BREAKING NEWS 0\nKalaymyo ah Cycle remhtu pa ralhrang nih an tlaih I a ruak in an lak ter hna. Kalaymyo ah cycle remh in paw ai cawmmi hngakchia pahnih hna I an pa Ko Min Min cu May 24 ah ralhrang nih an tlaih I a thaizing May 25 zing suimilam 10 hrawngah aruak lak dingin chungkhar sinah phone in an chonnh hna.\nKalaymyo Myotha sang, Natchaung lam, Lankalin hlei pawng ah cycle remhnak dawr a tuahtu kum 39 a simi Ko Min Min cu midai, mitha te a si I, kalaymyo ah a cangmi sandahpiahnak le meithal tlaih in dohnak zongah ai telmi a si lo nak cu chungkhar lei nih an chim.\nAsinain May 23 ah Kalaymyo no.8 high school sianginn bom a puak hnuin May 24 ah Ko Min Min cu a dawr cycle remnak dawrah uniform tlingte ai hrukmi palik le ralkap an rak phan I, cikhatte hal ding kan in ngei tiah an auh hi a si. Ti ai kholh lio caah rianriang in an thlenter I an auh. Kan rak thlah than colh lai an ti. Asinain palik sakhan ah kalpi loin dahkahsah ralkap sakhan leitu ah an kalpi tiah chungkhat nih an chim.\nMay 24 chun 12 hrawngah Ko Min dahkasah lei an kalpi hnu in zan 8 hrawngah Ko Min Min nih an nu sinah phone a rak chonh. Phone a rak chonh lio ahcun a zeizong a tha ko, sianginn bompuahnak kong he pehtlaiin an zumh lo caah bia an halnak le amah kha bom puahtu tiah minung 5 nih report an tuah nak kong cu a nupi sinah cun a chim.\nCun an in hrem maw tiah kan hal I an ka hrem lo rawl zong tha tein an ka pek ko. voksa an kapek nain ka ei ngam lo caah ka ei lo a kan ti tiin chungkhar pakhat nih a chim. Cucaah a thaizing May 25 zing suimilam 8 in a nupi nih Ko Min ca rawl le thlennak thil puan pek dingin dahkasah sakhan ahcun a va kal. duty pakhat nih mah thil pawl cu a rak lak piak. An pa Ko Min he cun an I hmu lo i thil thlennak le lakphakti le changreu hna cu a kuat.\nMah hnu suimilam 10 hrawngah phone an rak chonh hna I Ko Min athi cang tiah an rak chimh hna. A ruak cu Dahkasah pawng ihkhun 100 a umnak ralkap sizungah lak dingin ralhrang nih an chonh hna. A ruak cu an lak ah tangka 500000 he an pek hna, inn an phanh tikah cun a ruak cu ti khawlh dingin a angki an phoih tikah cun alu in a keng tiang anak mi hma lawngte a khat, alu le a kut ah nam in an ahnak hma vialte an hmuh hna.\nAn tlaih in suimilam 24 chungah a thi. Kalaymyo I an tlahmi vialte hna lakah hin mah bantuk in an hrem hmasabik a si. A hlan dothlengtu ralkap hmanh mahtluk in an hrem bal hna lo. Ko Min Min hi sandah piahnak zongah aitel ballo. Asinain NLD tha a petu pakhat a si. Cycle remhnak a dawr pawng innpa hi dalan minthang a si tiah khuami nih hngalhmi asi.\nDuhlonak pung an tum lio ah hna nan chet hna nan kan hnawh nan tum rih ahcun an report hna lai tiah ca in an rak pek bal cang tiah hawikom nih an chim. Cucaah an chungin hmun dangah an I thial I ni 20 hnu ah chungkhar khuasaknak ruangah an rak kir than I dawr cu an awn than tiah theih a si. Irrawady\nGood News: Nihin May 26 tiang kahdohnak 100 leng a chuak, Ralhrangbu 200 Leng An Thi, Lung A Hmui Kho Taktak


Thantlang CNLD EC Khuakhan Mi Kongah Cheukhat Hmunh Ning Hi Ruah Lo Awk A Tha Ti Lo! – Chin 11 News\nThantlang CNLD EC Khuakhan Mi Kongah Cheukhat Hmunh Ning Hi Ruah Lo Awk A Tha Ti Lo!\nPosted By: chin11news June 11, 2020\nThantlang CNLD EC khuakhan nan thiamlo ahcun arti nan khuai hoi lai lo. Miphun party tiah; ttanhphu nan si lai lo. Amyotha hluttaw cun Henry Van Thio a tei kho lai lo. Pyituh hluttaw zongin MP Ni Sui Lian tei a fawi lai loh.\nPyine hluttaw ahkhan Pu Lal Maung Cung tu nih kianh seh. Pyine ahhin Lal Maung Cung aa cuh tthan ahcun NLD le USDP a tei naisai hna lai lo. Asungh ding tham ah idin ko cang seh!\nPyine hluttaw ahhin Salai Ceu Bik Thawng kha cuhter ulaw, NLD le USDP a tei hna lai. Cun miphun party nih tthutdan tam deuh nan huinak asi lai. Chin mipi thinlungah hmunhman nan ngeihnak zong asi lai. Comment laknak: Tialuk Miahling\nVapual Thawng : Kum 2010 ….Ralkap cozah duh lo ruang i thimmi MP. Kum 2015…Suhci huhaam i thimmi MP an tam ngai. Kum 2020… Mi raalttha, mi fim, ram le miphun a dawmi pasal/nusal ttha thim caan a si cang…rakthim lomi hoi hna kha cu i thelh ti hna hlah sehlaw!\nMangmang Salai : Politics timi cu sakah a duhmi paoh nih khan bawh le ramveih men a zalo .Ni le caan khuacaan zoh chih in a fitmi sakap thiam bak an dir le a herh.Salai Ceu Bik Thawng hna hmunhma an kianh duh lo cu CNLD zatlak bak ah ruah khawh a si.Thantlang CNLD party chungtuan hna ,khuafak deuh in kan ruah piak than tuah u .Kan miphun dawt timi cu mizawn lawng ah a si lo.Mahzawn bak ah deny yourself kan tuah piak u. Salai Ceu Bik Thawng hi hmunhma kan pek piak u .CNLD le Chin mipi kan i chir bak lai lo.


Mipi nih:Trump an huat ning’Le hitluk an tuah to mihi cu’Ka lungthin a fak ko. – Lai Lungrawn Post\nMinung nunnak ah tuanbia an ngei i, huatu tampi an ngei hna. Ka chan chung theihmiah hmuhmiah Trump bantuk an tuahtomi le remlomi hi ka thei bal lo i, ka hmu bal ve lo. Hitluk an tuahto thlak an timh ko nain amah long adir cingcing Pathian nih a dirpi ti hi 100% 100% ka zumh bak ve. Khuaruah har Pathian nih Isrealmi sal chuahnak ding caah Mosses le Aron kha a rak hman bantuk in Trump le Mike pence hi ka hmuh hna. Pathian nih Umpi zungzal ko hna seh.\nState 19 nih an dirpi cang, teinak cu caan nih a vun ratpi lio, Lunglawm hmaipanh tein kan don lai. An tlinthan ni cu sunglawi taktak in puai kan tuahve hna lai. Bawipa kan thangthat cang lai. Ka hawi le dirkamh tu vialte Kan thlacamnak , Mivialte thlacamnak Bawipa nih atheih cang. Caan raulo te ah Pathian nih rian atuan cang lai.\nCozah hnathlaknak biakamnak a tuahni cu kan dihlak lawmhnak he hla kan sa lai. Kan lam lai, a mah duhbikmi hla kha Democratic pawl nih tha taktak in lih hrawkhrawl in mithiam tampi he Trump teinak lam an rak kawl. An mak cinh, nan za ve taktak, boxing sisehlaw an hmai an i veng bak ve.\nCu lioah Republican party zong an mak lawlaw ve , Democratic nih boxing ithonh lio an hmai an I even bantuk in an I ven lioah , Republican nih a siar lei an biangah an thuat hna. An vun kun pah ahkhin an lubik bakah an thonh rih hna, an lung a mit an tluk lo longlong a tang cang an ha cu a him ko. Republican party hi an thiam taktak. Republican zong nih khoika zong kan khen ti an hngal ve rih lo.\nRelchap a duh mi hna caah:Trump cu thil dik a tanhmi pa a si. Cucu ahramthok ka ah cun media nih Joe Biden an tanh nain a tu cu tehte tha taktak tamtuk a ngeih cang caah media zong nih an dirpi ve cang long silo in mithiamsang le thil a hngalmi nih cun Trump an dir kamh cang. Abik in khrihfa tha nih kan dirkamh long silo in a caah thlacam an dai lo. Cu lakah Democratic a tanhmi an tampi ve . Kan mit in kan hmuh te lai. Kan hmaika ah ai hun te lai. Cu tikah Pathian lianngan sunparnak cu kan hmuh te lai.\nJoe Biden caah:White house inn ah’Umnak ding lam pakhat hman a um lo tibak sicang.


Donald Trump caah:Vote zoh tikah teinak lam hi a fawi hrimhrim tilo. – Onlinenungak\nDonald Trump caah:Vote zoh tikah teinak lam hi a fawi hrimhrim tilo.\nGeorgia vote an rel than hnuah Biden nih 12284 in a tei. Zeitlukin Trump caah thla na cam len zongah president cu a tling ti lo. Nangmah hlawhtlinnak le riantuan kawlholnak caah ruat loin Trump na dawt taktak a si ahcun a ton rih dingmi kong hi atulio thimnak vote kongah a buaimi nakin a lung re a thei deuhmi cu a si.\nDemocrats le republican election officials nih lih vote (voter fraud) a um/um lo State tampi a bikin key states a simi Arizona, Pennsylvania, Georgia, Nevada le Wisconsin hna an check cang i tette tha (substantial evidence) a um lo an ti cang. Americans mipi 100 ah 80 (80/100) zong nih Biden nih a tei a fiang tuk ko an ti ve. A nupi le a fanu va pa nih na sung ko an ti zongah a duh lo i a fapa pahnih tu nih cun hruhhruhhranghrang in an pa Trump an tanh rih. Naite taktak tih ni ah Defence Secretary Mark Esper zong a rian in a chuah rih.\nA chuahnak a ruang zong aa dawh lo ngai. Minak George Floyd police nih an thah lio buainak daihter dingah ralkap fial a hnek ruangah Defence Secretary Mark Esper nih hi bantuk ah police hi an tha ko ralkap thazang tiangtiang a hau lo a ti ruangah rian in a chuah hi si.


Dr.Sasa nih a min kongah fianternak a von tuah cang a fiang ko cang hih! – Chin World News Evening\nOctober 28, 2020 October 28, 2020 Salai Van Thawngpang\nNaite ah, Salai Zing hmuh timi nih amah pumpak facebook cahmai ah, Dr.Sasa konglam a taarmi cu hmuh cio a si. Cun, Dr.Sasa nih amah pumpak facebook cahmai ah pumpak thangchiatnak le soiselnak biachim le thlahzamh ngol cang hna usih tiah a taar ve.\nDr.Sasa, “Ka dawtmi ka miphun hna, zaangfahnak tein a dik lomi thawngpang le pumpak soiselnak, thangchiatnak le huatnak biachim hi ngol cang hram hna uh. Pathian nih kan miphun le kan ram thluachuahnaktu kan pe ko seh,” Dr.Sasa nih amah pumpak ah a taar hi a si.\nDr.Sasa,“Ka min kongah va buainak ding ruang ka ngei lo. Asinain, ka dawtmi ka miphun hawi hna le ka ram caah cun buainak ding tampi ruang ka ngei. Kapi nih Sasa tiah ka min a ka sak. A sullam cu “Sang chin chin in” tinak a si. Ka min cu Sasa a si i, Sasa ka si zungzal lai. Pathian nih ka dawtmi ka miphun hna le ka ram thluachuahnak pe ko seh,”Dr.Sasa nih amah pumpak ah a taar hi a si.\nSalai Zing Hmuh nih Dr.Sasa kong a ṭialmi (Dr.Sasa kong timi hmeh piak) law rel khawh a si lai.\nThawngpang dang rak rel chih-Nizan CBN in Pi Sui Chin nih Pi Cherry Zahau bia a ruahmi ka zoh ve i a bia a fak ngai. Dr. SaSa zong fak ngai in a ṭhuat. Pi Cherry le a ṭuan hawi hna nih Dr Sasa cungah an lungput biathli a pholang lawlaw. (Ahodah a dik. Ahodah a diklo timi ka thei hna lo. Asinain laimi nih “Keimah ttuanmi/ kanmah tuahmi” tiah thil ti khawhnak/credit an icuh tukmi belte cu a nauta ngaimi lungput ah ka ruah)\nDr Sasa cu NLD a von luh hnu in biatak tein doh le thlak a tong. Dr Sasa nun ahhin Keicu Pathian thatnak lawngte ka hmuh. Nihin a dirhmun a phan hi Pathian nih Joseph bantuk in a umpi i lam a hruai caah a si tiah ka zumh. A ṭuanmi le a tuahmi hna hi midang caah ṭhatnak lawngte an si.\nDr Sasa a pa hi Pathian nih pekchanhnak kong chim ah laksawng a pekmi Evangelist a si i a chan lio ah Pathian nih a hman ngaimi a si. Dr Sasa nun le sining zoh ah khuaruahhar in ṭhatnak le hlawhtlinnak nih a tuam hi a pa thlacamnak a si lai tiah ka zumh. University kip i biachim an sawm khi a testimony in thazaang ilak cio awk ah an sawmmi a si. Hmailei a nun belte zeidah a lawh te hnga.\nDr Sasa nih a chimmi bia, policy le a Vision kong ah mature respect he a diklo tiah an al i critics an tuahmi khi aa dawh ngaimi biaruah/discussion a si tiah ka hmuh. A ṭha ka ti. Asinain a nun, a character le a riantuannak hrawh le thlak (charecter assassinated and destroy) an tuahmi belte cu a poi ka ti. Caṭialtu: Zasag Cinzah


Unti-Christ Min Aung Hliang Nih Ruahnak Petu A Von Ichiah Mi Nihin Zeidah An Pek Lai – Chuncha News\nUnti-Christ Min Aung Hliang Nih Ruahnak Petu A Von Ichiah Mi Nihin Zeidah An Pek Lai\nCucaah, Kan u, Ram Cung Thang Pa/ Pu NCL hi, pa duh lo ngai a si ve caah, Ralkap sual phennak ca men ah a min le a sinak hman ding cu a duh bak ve lai lo tiah ka zumh ko. A chung le zong nih an thloh ko lai. ucaah, a mah hmurka kan theih hlan ahcun, daite in hngak rih a tha lai tiah ka ruah.\nThawngpang dang: Ralkap nih ruahnak petu ah rian an khinh tiah ka vun theih i ka lau lem lo. Ralkap zia cu an tuahmi paoh a cohlang i a thatnak lei in ruahnak a petu pawl khi an hei thimmi hna cu an si tawn ko caah tutan zong hi a zawkhan te si ko ka ti.\nPahnihnak: Ramkhel buainak kha hriamnak in siloin ramkhel kalning in remhchun a duhmi an si. Hiti hin a ti daih ko hen cu. Ka upat ngai bal mi cu a si. A thluak cu tutiang ka upat ko. Nain minung thluak nain thinlung a rak biapi deuh i a poi ngai. (Aa dawhtuknak a hmanthlak khi cu Khiang Awi- Thailand minta pa a si) Crd: Salai Ngun San Aung


Tial Cung Thang Nih Cohlannak A Ngeih Ah Cun Boxing Kan I Thong Ko Lai: Lal Sang Lian Cinzah – THE CHINLAND POST\nTial Cung Thang Nih Cohlannak A Ngeih Ah Cun Boxing Kan I Thong Ko Lai: Lal Sang Lian Cinzah\nTialcungthang le Lalsanglian Cinzah/ Fb\nSalai CungCung|2019 July 29| Lal Sang Lian Cinzah nih Boxing a zuamcawh mi MMA Fighter Tial Cung Thang nih aa cohlan ah cun Yangon si lo le Hakha ah Boxing an i thong lai tiah kan theih.\n“Hi Boxing tuahnak kong cu zeihmanh chim awk a tha rih lo, a ruang cu Tial Cung Thang nih a cohlan le cohlan lo ai fiang rih lo caah zei tik ni, khuaka ah, laksawng pawl zeizat, tibantuk hi chim awk a tha rih lo. Tial Cung Thang nih cohlannak a ngeih ah cun an mah Boxing lei tlangtlatu hna he Yangon si lo le Hakha ah kan tuah te ko lai. Hi Boxing thongh cu khat lei nih cohlannak an ngeih ah cun boxing lawng in cun a tawi tuk lai caah a dangdang paih tibantuk zong telh chih a hau te ko lai” tiah Salai Lungthil Tum nih The Chinland Post ah a chim.\n“A tubantuk in ka zuamcawhnak a ruang cu, zuamcawh ti khi a si lem lo, lente aa celh mi veve kan si tik ah a mah he lentecelh ti ka duh ko ti ka chim duhnak khi a si. Pakhat le pakhat i rem lo nak le i huatnak si lo in kan nih cu lentecelh mi kan si tik ah a nih hi MMA ah Champion pakhat a si ve caah kan mah lei zong nih zuamcawh kan duh ve cio, cucaah tubantuk in ka zuamcawhnak hi a si. Tu tiang ah cun a mah lei nih zei hmanh bia lehnak a um rih lo le zeihmanh kan puai kong chim awk a um rih lo” tiah Lal Sang Lian Cinzah nih The Chinland Post ah a chim.\n“ Kei hi Myanmar thiamhlei team ah kum 4 leng ka rak i thong, nain tu cu kaa din cang le Dubia ah rian ka tuan. Cun rian tuan pah in Dubia ah voi 3 leng kaa thong . Boxing voi tampi cu ka rak i thong cang, Kumkhat ah hin puai 4 leng kan ngei peng. Boxing thongh hi puaikhat lawng in Direct in i thongh si lo final tiang kainak ding ah hin voi 4 hrawng thonh a si. Cucaah Boxing ka thongh mi puai cu a tam ngai cang. Puai ngan kaa thonghnak cu kawlram ai-awh in Yangon ah Korea pa le Pakistan pa he kan rak i thong bal, cu lio ah cun teinak ka rak hmuh. Cun ramdang kaa thonghnak ah Philippine pa le Egypt pa he voi khat veve kan i thong i teinak ka rak hmu. A dangdang teinak ka hmuhnak cu kawl ramchung ah Minister Cup tibantuk le ramkulh, ramthen Boxing zuamnak tibantuk ah teinak tampi ka rak hmu bal cang. Pathian thawng in teinak ka hmuh a tam deuh.” tiah Lal Sang Lian nih The Chinland Post ah a chim.\n“Taang 7 khar pi in Falam khua mi ralkap Pa Biak Lian nih Training thlahnih leng a sin ah ka kai. Cu hnu ah ramkulh, ramthen zuamnak a um i cu ah cun Pago ramthen ai-awh in kai zuam i pakhatnak ka hmuh. Cu pakhatnak ka hmuh hnu ah Boxing ah ka luh. Myanmar zaanglek sianginn ah kum hnih ka um i cu hnu ah Myanmar thiamlei team ah an ka chiah. Tial Cung Thang ka zuamcawhnak kong he pehtlai in mipi sin chim ka duh mi cu, mipi nih bia tha lo hi a chim tuk caah hi bantuk cu i rem lonak le i huatnak si lo in lentecelh mi kan si tik ah hi bantuk cu i zuam cawh phung a si ko , cucaah biachim hi i ralring deuh hna u sih ti ka chim ka duh. A mah lei nih ka zuam cawh mi a ka cohlan ah cun Traning tha tein ka tuah lai. Tu cu zei hmanh bia lehnak a um rih lo caah ma tluk in cun ka tuah rih lo. Training biatak tein vun tuah ah cun mah le mah cu mizei poh kan tei lai ti cu kan i zumh dih cio ko. Kawl ram lei kan ei din le ramdang an ei din cu ai dang tuk ngai nain Traning lei ah hin mah le si khawh tawk in kan i zuam ve lai” tiah a chim chap.\nLal Sang Lian Cinzah cu Thantlang peng, Khualhring tlang, Lungzarh khua mi pu Mang Hei le Pi Rem Nei hna i an fa le minung 7 lak ah a upa bik a si tiah kan theih.\nPrevious Lothlo Dirhmun Kaltak In Cinthlak Lei Thazaang Chuah Cang Hna U Sih: Pu Zo Bawi\nNext Paletwa Khuapi Sangthar Samhnak Ah Ralzaam Hna Papek In Innhmun An Pek Lai